Divna vest! Uspela humanitarna akcija za Tamaru Savić (4) iz Novih Kozaraca – TV Kikinda\nZahvaljujući ljudima dobre volje koji su dali novčane priloge, organizovali humanitarne aktivnosti i slali sms poruke na broj Fondacije “Budi human”, sakupljen je novac, bezmalo 20.000 evra, koji će Tamari Savić iz Novih Kozaraca omogućiti operaciju ugradnje impanta u levom uhu.\nKako su za TV Kikinda potvrdili njeni roditelji Gordana i Živko, implant je poručen iz inostranstva i očekuje se da će stići za nekoliko nedelja.\n–Operacija će biti u Novom Sadu, verovatno ćemo morati malo duže da čekamo zbog aktuelne situacije sa koronavirusom, ali bitno je da smo uspeli– kaže uzbuđeno Tamarina mama i ističe da su suprug i ona neizmerno zahvalni svima koji su pomogli.\n–Posle borbe… dečijeg bazara, pomoći drugara, prijatelja, porodice, poznanika, mnogi su nam pomogli da sakupimo novac i naša ćerka što pre ode na operaciju. Nismo verovali da ćemo tako brzo sakupiti novac, bukvalno za nekih tridesetak dana. Presrećan sam– kaže tata ove vesele i živahne četvorogodišnjakinje kojoj će operacija omogućiti da prvi put čuje glas svojih roditelja, drugara, muziku…\nTamari je postavljena dijagnoza obostranog senzorineuralnog gubitka sluha. Prva operacija koju je imala sa godinu dana nije dala rezultate, pa su nakon niza dijagnostičkih procedura, lekari ukazali da je potrebna ugradnja novog kohlearnog implanta u levom uhu.\nnovembar 24, 2020 Jelena Crnogorac\n← Epidemiološka situacija u Kikindi vanredna, 721 aktivan slučaj Dr Sandri Radlović nagrada grada Kikinde, biće dodeljeno još sedam gradskih priznanja →


Izvor: B92, 11.Jan.2017, 14:40\nUEFA je zabranila Partizanu da igra u Ligi šamiona i Ligi Evrope u prvoj od naredne tri sezone u kojoj se kvalifikuje za neko takmičenje, potvrđeno je za B92.\nKako prenosi Asošiejted pres (AP), Partizan ima oko 2,5 miliona evra neplaćenih dugova zaključno sa septembrom 2016. godine.\nNajveći deo tog novca je na ime poreza i doprinosa, koji su crno-beli obavezni da plate državnim organima u Srbiji. >> Pročitaj celu vest na sajtu B92 <<\nAgencija ističe da je kazna neuobičajeno oštra, ali je UEFA odlučila da je neophodna jer je Partizan nekoliko puta kršio pravila o neplaćenim dugovima u poslednjih pet godina.\nIstovremeno, za B92 su iz Partizana poručili da nije u pitanju suspenzija, već da klub "do kraja meseca mora da uplati 360.000 evra".\nNije poznato kome taj novac treba da se uplati, spekuliše se drugim klubovima, niti kako je moguće da UEFA na svom sajtu objavi konačnu odluku, ako postoji takvo rešenje za klub.\nRTS: Uefa: Partizan izbačen iz Evrope; Vazura: Neće biti suspenzije\nPartizanu zabrana igranja u Evropi\nIzvor: N1 televizija, 11.Jan.2017\nEvropska fudbalska unija (Uefa) zabranila je fudbalskom klubu Partizan da igra i Ligi šampiona i Ligi Evrope zbog neisplaćenih dugova...U presudi Uefe se navodi da je 2015. srpski klub nakupio skoro 2,5 miliona evra u neplaćenim dugovima, uglavnom poreskim organima u Srbiji...Uefa je navela da je...


Tači uoči sastanka zahteva da Skupština Kosova zabrani Hotiju da razgovara o ZSO i imovini - Izazov\nNovi magazin 16. septembra 2020. 18:00\nPredsednik Kosova Hašim Tači izjavio je danas da otvaranje tema o pravima zajednica i Zajednici srpskih opština (ZSO) u briselskom dijalogu predstavlja „tešku i veoma opasnu grešku“ kosovske Vlade, preneo je KoSSev.\nDelegacije Beograda i Prištine će, po najavama EU, sutra razgovarati o pitanjima manjinskih zajednica, finansijskim potraživanjima i imovini, a s druge strane, po najavama Kancelarije Vlade Srbije za Kosovo, razgovaraće i o „formiranju ZSO“.\nTači koji razgovore o ZSO vidi kao „udar na državnost i kršenje suvereniteta“, ukazao je da su ta pitanja rešena u okviru Ahtisarijevog paketa i sporazuma iz 2013, ali i odlukom kosovskog Ustavnog suda.\n„Prema tome, niko nema mandat da govori u ime Kosova o već zatvorenim temama, u Briselu ili bilo gde drugde“, stoji u saopštenju Kabineta kosovskog predsednika koji je nasuprot najavama od 2015. kada je tvrdio da će ZSO biti nevladina organizacija, sada rekao da bi ona mogla biti „Republika Srpska“.\n„Sutrašnja rasprava u Briselu na temu Asocijacije (ZSO) početak je uspostavljanja Republike Srpske na teritoriji Republike Kosovo“, kazao je on.\n„Skupština Kosova mora hitno da se pozabavi ovim opasnim korakom Vlade Kosova u briselskom dijalogu. Takođe hitno treba glasati o rezoluciji kojom se zabranjuje premijeru da pregovara o unutrašnjim stvarima Kosova i temama koje ugrožavaju unutrašnji državni poredak“, rekao je on.


BIHAĆ: BOLJI UVJETI ZA LIJEČENJE PLUĆNIH I ZARAZNIH BOLESTI | RTVUSK.ba\n09.01.2020 - 17:29\n-\tProjekat izgradnje Odjela intenzivne i poluintenzivne njege za plućne i zarazne bolesnike vrijedan je oko 200 hiljada maraka, a finansiran je bolničkim i sredstvima Vlade USK. Pored toga, sa oko 98.000 KM izgradnju je sufinansirala Agencija za razvoj i saradnju Vlade Švicarske preko UNHCR-a i Danskog vijeća za izbjeglice.\nBIHAĆ, 9. januara - U Kantonalnoj bolnici „dr Irfan Ljubijankić“ otvoren je novi Odjel za intenzivnu njegu plućnih i zaraznih bolesti. Nakon obnovljenih operacionih sala, Odjela intenzivne njege, Odjela ortopedije i mikrobiologije, nastavak je ovo niza uspješno realizovanih projekata u glavnoj zdravstvenoj ustanovi na području USK-a.\nProjekat izgradnje Odjela intenzivne i poluintenzivne njege za plućne i zarazne bolesnike vrijedan je oko 200 hiljada maraka, a finansiran je bolničkim i sredstvima Vlade USK. Pored toga, sa oko 98.000 KM izgradnju je sufinansirala Agencija za razvoj i saradnju Vlade Švicarske preko UNHCR-a i Danskog vijeća za izbjeglice. Novi odjel, sa 15 kreveta, dobiće dodatnu opremu, a uskoro će, istakao je direktor Kantonalne bolnice, dr Hajrudin Havić početi ordinirati i novi specijalista koji će raditi bronhoskopiju. Riječ je o izuzetno značajnoj endoskopskoj pretrazi koju su pacijenti sa područja USK do sada radili u drugim kliničkim centrima.\nUz izražavanje zadovoljstva što je nova godina započela uspješnom realizacijom i otvorenjem ovog Odjela, predstavnici Vlade USK-a, na čelu sa premijerom Mustafom Ružnićem, najavili su i realizaciju novih projekata, a u cilju modernizacije ove zdravstvene ustanove.\nO otvorenju novog Odjela za intenzivnu njegu plućnih i zaraznih bolesti, kao i o drugim planiranim projektima koji će biti realizovani u Kantonalnoj bolnici „dr Irfan Ljubijankić“ tokom 2020. godine saznajte više u večerašnjem Dnevniku RTV USK.


USAID jača regionalnu investicionu zajednicu uz pomoć anđela investitora | U.S. Agency for International Development\nHome » News & Information » Press Releases » USAID jača regionalnu investicionu zajednicu uz pomoć anđela investitora\nUSAID jača regionalnu investicionu zajednicu uz pomoć anđela investitora\nDejvid Biti, anđeo investitor i upravni direktor kompanije Golden Seeds, na konferenciji u Beogradu.\nBeograd – Konferencija “Anđeli investitori” predstavila je najbolju praksu u oblasti investiranja od strane poslovnih anđela, sa ciljem razvoja, unapređenja i profesionalizacije mreža poslovnih anđela u Srbiji i regionu. Konferenciju je otvorila direktorka misije USAID-a u Srbiji Suzan Fric. Anđeli investitori obezbeđuju finansijsku podršku za male startap firme ili preduzetnike u zamenu za udeo u vlasništvu firme.\nInvestiranje od strane poslovnih anđela ima potencijal da poveže startap i mlade firme sa mogućnostima finansiranja, što bi omogućilo firmama da otvaraju više radnih mesta za građane Srbije i regiona. Povezivanje firmi i preduzetnika koji imaju potencijal za rast sa snažnom mrežom investitora, pomoćiće firmama da dobiju pristup kapitalu koji im je neophodan da bi napredovale kako u smislu veličine tako i efikasnosti. To će takođe ohrabriti mlade da pokreću startap firme, unaprediće investiranje u inovacije i stvoriti okruženje za stvaranje radnih mesta i ekonomski prosperitet. Ono što je podjednako važno, inovacije će dovesti do upotrebe novih tehnologija u ključnim ekonomskim sektorima, što će ih učiniti konkurentnijim na globalnom nivou.\nKonferencija je okupila anđele investitore iz Srbije i regiona, predstavnike mreža poslovnih anđela i ulagača, centara za inovacije i izuzetnost i inkubatora. Predstavnici iz Bosne i Hercegovine, Bugarske, Makedonije, Crne Gore, Rumunije i Srbije takođe su učestvovati na koferenciji, kao i anđeli investitori iz Austrije, Velike Britanije i SAD.


Vučić: Potrebni su nam jasni politički potezi na međunarodnoj sceni\nZamenik predsednika Srpske napredne stranke, Aleksandar Vučić izneo je danas, ovde u Vašingtonu, spoljnopolitičke priorite njegove stranke. Pored izlaska iz ekonomske krize, poboljšanja odnosa sa susednim zemljama i očuvanja teritorijalnog integriteta Srbije, Vučić je više puta naglasio da je njegova stranka, za koju je rekao da je ne samo najveća opoziciona, već i najveća stranka u zemlji, odlučna da isključivo diplomatskim i političkim sredstvima reši sve eventualne sporove sa drugim zemljama.\nOno što je najvažnije je da se privuku strane investicije u Srbiju zbog teške ekonomske situacije u kojoj se nalazimo, bila je glavna poruka koju je Aleksandar Vučić preneo prisutnima na izlaganju u Vudro Vilson centru na temu "Srpska spoljna politika i mogućnosti saradnje u regionu zapadnog Balkana". Ekonomsko jačanje i pokazivanje želje za saradnjom u regionu, moguće je jedino ulaskom u EU.\n"Pre svega, prihvatanje većeg dela evropskih vrednosti i istovremeno usaglašavanje naših zakonskih projekata sa onim što nose demokratski principi i politički i ekonomski napredak u EU", rekao je Vučić.\nIako Srbija, prema njegovim rečima, ima tradicionalno dobre odnose sa Rusijom, ona mora da poboljša odnose i sa Sjedinjenim državama, kao jakom svetskom silom i najvećim potencijalnim investitorom.\n"Ti odnosi moraju da budu daleko iskreniji i otvoreniji. Nije velika tajna da niti smo mi naročito popularni u Americi, niti je Amerika popularna u Srbiji, ali je u mnogo većem interesu srpskog naroda da mi te odnose unapredimo, nego što je to interes Amerikanaca i njihove države", smatra zamenik predsednika Srpske napredne stranke.\nVučić je podvukao i da će sadašnja i bilo koja buduća vlada da se zalaže za teritorijalni integritet i suverenitet zemlje i da ga raduje što zapadni lideri time ne uslovljavaju integraciju Srbije u međunarodnu zajednicu.\n"Za nas je takođe veoma važno to što su nam i ovde zvaničnici u Stejt departmentu saopštili da neće tražiti od Srbije priznanje nezavisnosti Kosova, ali da ne žele nikakve probleme u regionu. Mi smo rekli da su svi siti problema u regionu i da niko ne želi ni sukobe ni ratove, već da sve naše sporove rešavamo demokratskim putem", objašnjava Aleksandar Vučić.\nŠto se tiče odnosa sa susednim zemljama, konkretno Bosnom, Hrvatskom i Albanijom, Vučić je kazao da oni trenutno nisu najbolji. Međutim, s obzirom da je svima u interesu da se saradnja u potpunosti obnovi on je još jednom uverio prisutne da će se to i dogoditi, ali samo za pregovaračkim stolom. Vučić se juče po prvi put sastao sa zvaničnicima Stejt departmenta, kojima je predočio političku platformu njegove stranke.\n"Više smo govorili o političkoj budućnosti, ali nikada se ne plašim da priznam ni ono što je bilo dobro i ono što nije bilo dobro u mojoj političkoj prošlosti. Nama je potrebno mnogo više ulaganja, a za to nam je potrebna unutrašnja borba protiv korupcije, efikasnija, jasnija i brža borba protiv nasilja, ali i jasni politički potezi na međunarodnoj sceni", zaključuje on.\nZamenik predsednika Srpske napredne stranke, Aleksandar Vučić u Vašingtonu se susreo i sa predstavnicima lobističkih agencija i nevladinih organizacija.


Održana javna rasprava o nacrtu novog zakona o budžetu\nHome Novosti Gradske novosti Održana javna rasprava o nacrtu novog zakona o budžetu\nU organizaciji Komisije za budžet Skupštine Brčko distrikta BiH i Direkcije za finansije Brčko distrikta BiH održana je prva od dvije javne i stručne rasprave o Nacrtu zakona o budžetu Brčko distrikta BiH, koji je Skupština nedavno usvojila u prvom čitanju.\nDirektor Direkcije za finansije Brčko distrikta BiH Mato Lučić podsjetio je da je važeći Zakon o budžetu donesen prije 11 godina i da donošenje novog zakona o budžetu zahtijevaju procesi evropskih integracija kao i Strategija upravljanja javnim finansijama za period 2017. – 2020. godina.\n„Trudili smo se da napravimo zakon koji će biti dobar za ovu zajednicu i koji je transparentniji u pogledu prihoda, rashoda i javne potrošnje. Predviđa strateško upravljanje procesima, posebno kapitalnim projektima. Mi sada imamo nerealizovanih kapitalnih projekata u vrijednosti od oko 80 miliona KM i vjerovatno će ovaj zakon doprinijeti da se to mnogo bolje i planski radi“, rekao je Lučić naglašavajući da će novi zakon o budžetu obezbijediti puno bolje upravljanje finansijama.\nPredsjedavajući skupštinske Komisije za budžet Halil Ljuca rekao je da se nada da će učesnici javne i stručne rasprave svojim prijedlozima i sugestijama doprinijeti da novi zakon o budžetu bude što bolji.\n„Ovaj zakon je baza za donošenje najvažnijeg dokumenta u Brčko distriktu BiH – Budžeta Distrikta i bilo bi dobro da ovo uradimo na način koji će otkloniti kočnice koje su do sada postojale u načinu predlaganja i donošenja budžeta“, rekao je predsjedavajući Ljuca. Pojasnio je da Komisija zajedno s Direkcijom za finansije ima zadatak da obavi javne rasprave, napravi izvještaj i zapisnik i dostavi ih poslanicima Skupštine.\nJavnoj raspravi prisustvovali su predstavnici nekoliko udruženja, poslanici, šefovi Vladinih odjeljenja kao i gradonačelnik Brčkog Siniša Milić koji je rekao da zakon donosi niz novina i da je riječ o drugačijem konceptu pripreme budžeta, odnosno o programskom budžetu koji pretpostavlja postojanje strateških akata.\n„Od ovog zakona se očekuje i uvođenje više reda u oblast davanja grantova nevladinom sektoru, po javnom pozivu i u okviru politika koje su od javnog interesa. Trebalo bi da doprinese i efikasnijem trošenju kapitalnog budžeta ograničavanjem prenosa kapitalnog budžeta u naredne cikluse. Takvu mogućnost bi imali samo oni kapitalni projekti kod kojih je započeta realizacija“, rekao je Milić dodajući da očekuje da se kroz javne i stručne rasprave dođe do novih prijedloga.\nDruga javna i stručna rasprava o Nacrtu zakona o budžetu biće održana i 14. novembra 2019. godine u 12 časova u skupštinskoj sali, a otvorena je za sve zainteresovane.\nPrethodni postU Brčkom testiran savremeni sistem odgovora na elementarne nepogode\nSledeći postPremijer Republike Srpske Radovan Višković boravio u Brčkom\nPripadnik Sudske policije pucao na osam lica\nUrednik - October 16, 2018 0\nPolicija Brčko distrikta BiH saopštila je da je juče, 15.10.2018. godine, nešto iza 15:00 časova Policija zaprimila prijavu putem telefona da je na području...


FBiH: U protekla 24 sata registrirano 138 slučajeva COVID-19, nisu prijavljeni smrtni ishodi - Federalno ministarstvo zdravstva: COVID19\nFBiH: U protekla 24 sata registrirano 138 slučajeva COVID-19, nisu prijavljeni smrtni ishodi\nObjavljeno: 11.08.2021 ; Ažurirano: 11.08.2021\nPrema podacima Zavoda za javno zdravstvo FBiH (ZZJZ FBiH), u Federaciji BiH u protekla 24 sata (do 12h) prijavljeni su rezultati testiranja 1.940 uzoraka, od kojih je 138 pozitivno na COVID-19. Novi slučajevi registrirani su u svim kantonima/županijama u Federaciji BiH, osim u Bosansko-podrinjskom i Kantonu 10.\nU Federaciji BiH do sada je testirano ukupno 765.500 uzoraka, a COVID-19 je potvrđen kod 135.294 osobe.\nU protekla 24h, u Federaciji BiH nije bilo prijavljenih smrtnih ishoda. S današnjim danom, broj smrtnih ishoda na području Federacije BiH je 5.546.\nIz Zavoda za javno zdravstvo FBiH navode da je u prethodnoj sedmici, u Federaciji BiH prvom dozom vakcinisano 25.906 osoba, dok je drugu dozu primilo 10.421 osoba.\nDo sada je u Federaciji BiH vakcinisano ukupno 271.835 osoba, od čega je 154.211 osoba primilo obje doze vakcine.\nDetaljnije podatke o vakcinisanim u Federaciji BiH možete pronaći na:\nPodaci o broju vakcinisanih osoba biće objavljivani sedmično.


Predstavnici Privremenog veća i kompanije "Apeks" nisu uspeli danas da se dogovore u vezi sa funkcionisanjem Bus plus sistema, pa će ugovor najverovatnije biti raskinut i raspisan novi tender za kontrolu i naplatu karata u gradskom prevozu, saznaje "Blic".\nPrema nezvaničnim saznanjima, do dogovora nije došlo zbog toga što predstavnici Privremenog veća nisu bili spremni da ispune sve zahteve koje su tražili u "Apeksu", pa će najverovatnije obe strane rešavati spor na sudu.\nKako saznajemo, predstavnici "Apeksa" imaju rok od nekoliko dana da prihvate ponuđene uslove, a ako to ne urade, doći će do raskida ugovora.\nU gradu ne očekuju da će plaćati penale zbog raskida ovog ugovora pošto će, kako saznajemo, "igrati na kartu" da je nakaradno sačinjen i da im u "Apeksu" uopšte ne obezbeđuju prihode.\nNakon burnog sastanka javnosti se putem saopštenja obratio i predsednik Privrenog veća Siniša Mali.\n- U današnjem razgovorima sa „Apeksom” nismo pronašli nikakvo rešenje koje je prihvatljivo i u skladu sa interesima grada. Kao predsednik Privremenog organa izdao sam nalog Sekretarijatu za saobraćaj i Direkciji za javni prevoz da se krene u pripremu dokumentacije za novi tender za izbor novog operatera sa kojim bi grad Beograd kreirao sistem na potpuno novim osnovama, od kojih bi najveću korist imali Beograd i Beograđani - rekao je Mali.\nBusPlus Apeks solušn tehnolodži Privremeno veće Prevoz Naplata GSP


Blog6 saveta za upravljanje online reputacijom\n25/07/2015by New Brand Team\nBlagosloveno doba interneta! Svi imaju mogućnost da nešto kažu, da podele (dez)informaciju i svoja iskustva sa milionskom publikom i da vas podsete:\nVAŠA ONLINE REPUTACIJA NIJE U POTPUNOSTI POD VAŠOM KONTROLOM.\nOna zavisi i od drugih ljudi koji govore o vama i zato morate biti spremni da delujete proaktivno kako biste je sačuvali. Kada korisnik unese ime vaše firme u polje za pretragu, poslednje što želite je da se u prvih nekoliko rezultata nađu negativne ocene.\nŠta je to Online Reputation Management (ORM)\nReč je o procesu kontrole sadržaja koji se plasira na internetu, a u kome se pominjete vaša kompanija ili vi. ORM tako pomaže da se eliminiše, ili barem ublaži, šteta nastala usled negativnih tekstova i komentara, a krajnji cilj je osigurati pozitivnu sliku o kompaniji, brendu ili osobi u rezultatima pretrage.\nOvaj tekst će vas provesti kroz šest strateških koraka koji se odnose na upravljanje online reputacijom.\n1. Pratite šta se o vama piše\nAko želite da utičete na informacije koje se o vama plasiraju na internetu, morate stalno pratiti šta se o vama govori i piše. Dobra vest će uvek pronaći put do vas, važno je koliko brzo ćete saznati za lošu. Velike kompanije u tu svrhu angažuju press clipping agencije, specijalizovane za monitoring štampanih, elektronskih i online medija, ali nije na odmet podsetiti da i Google ima više ovakvih alata koji su besplatni i veoma korisni.\nGoogle Alerts je, recimo, jedan od njih. Koristeći svoj nalog, upišite ime firme, vaše ime ili prosto reč koju želite da pratite i dobijaćete obaveštenja svaki put kada se ono pomene negde na internetu. Sjajna stvar koja vam pomaže da delujete odmah, ali da budemo precizni – ne postoji način da direktno kontrolišete koje web stranice će biti prikazane u rezultatima pretrage. Upravo zato se i služimo malim trikovima kako bismo osigurali da se samo pozitivne recenzije o vašem poslovanju nađu na prvoj strani pretraživača.\n2. Budite na popularnim društvenim mrežama\nKorporativne stranice na društvenim mrežama kao što su Facebook, Twitter, Linkedin, Instagram, YouTube, rangiraju se visoko u rezultatima pretrage, pa se potrudite da osigurate svoje prisustvo na njima i tako potisnete negativne rezultate na niže. Ako nemate dovoljno vremena i mogućnosti da se kvalitetno posvetite njihovom upravljanju, odlučite se za samo dve ili tri koje najviše odgovaraju vašoj delatnosti.\nZa efikasne rezultate svakako nije dovoljno samo otvaranje stranice. Google će znati da ceni i ako unesete što više informacija o kompaniji i njenom poslovanju u odeljku stranice predviđenom za to, kao i povezivanje sa zvaničnim sajtom. Redovno ažuriranje kvalitetnog i zanimljivog sadržaja se podrazumeva.\n3. Odgovarajte na negativne komentare. I opet: Odgovarajte na negativne komentare.\nKao što se rado zahvalite, a neretko i nagradite nečije poverenje, tako je potrebno uložiti trud i da bi se sprečile posledice negativnih komentara. Informacije na društvenim mrežama se brzo šire, pa jedan negativan komentar samo u prvih par sati može videti hiljade ljudi, zbog čega je potrebno upravljati svakom, a naročito negativnom konverzacijom. Brzo odgovaranje je najbolji način da se spreči “požar”, jer pomaže korisnicima da sagledaju obe strane, ali i da vide kakav odnos imate prema njima i koliko ste spremni da im pomognete.\nPreokrenite ovakve situacije u svoju korist, ali izbegavajte da se pravdate i branite od napada, jer to gotovo uvek dovodi do kontraefekta. Umesto toga, pokažite više empatije prema sagovorniku i budite profesionalni i transparentni u svojim odgovorima. Praksa pokazuje da je značajan broj nezadovoljnih korisnika spreman da nam ponovo veruje nakon dobijenog odgovora.\nNEMOJTE BRISATI KOMENTARE AKO NIJE NEOPHODNO.\nUkoliko ne vređa na rasnoj, verskoj ili drugoj osnovi, ako je u skladu sa pravilnikom stranice, brisanje negativnog komentara je loša ideja i može se smatrati prikrivanjem problema ili prećutnim priznavanjem krivice.\n4. Obezbedite svež sadržaj\nOvo je zaista najbolja stvar koju možete da uradite za svoju online reputaciju i o tome smo govorili u prethodnom tekstu Content marketing: Pametno komuniciranje. Predstavite sve pozitivne strane svog poslovanja kroz originalan sadržaj koji će vaše korisnike zabaviti, informisati i ubediti da vam veruju. Samo stalnim stvaranjem i plasiranjem pozitivnog sadržaja, uspećete da pobedite negativan.\nNajbolji način za to je pokretanje korporativnog bloga, jer ako sajt predstavlja kompaniju ‘u odelu i kravati’, onda je blog taj koji joj daje onu dozu harizme i opuštenosti koja je neophodna da bi se uspostavila bolja povezanost sa korisnicima. Novi sadržaj obavezno podelite na svim društvenim kanalima koje koristite jer, zato ste ga i pravili, zar ne?\nKontaktirajte izdavače i blogere u svojoj grani poslovanja i predložite im da gostujete na njihovom blogu. Prethodno se potrudite da osmislite temu na koju biste mogli da govorite i za koju ste kompetentni. Gostovanje na blogovima se pokazalo kao dobar način za visoku rangiranost u rezultatima pretrage, a osiguraće vam i veći kredibilitet kod vaših korisnika, kao i veću posećenost sajta i stranica na društvenim mrežama.\nNaravno, ne zaboravite da gostovanje uzvratite kada se za to ukaže zgodna prilika.\n6. Kontaktirajte izvor negativnog sadržaja\nAko smatrate da je autor teksta koji se pojavio o vama preoštar u svojim kritikama, razmislite o tome da kontaktirate sajt na kome je objavljen. Isto bi vam savetovao i Google, da se obratite direktno vlasniku sajta i zamolite ga da ukloni sadržaj. U praksi, ovo se retko radi. Ako su negativan tekst ili komentar objavljeni iz bilo kog razloga, mala je verovatnoća da će autor biti raspoložen da ga ukloni samo zato što ste ga vi ljubazno zamolili.\nIpak, ništa vas ne košta da pokušate, pa ako ne upali – bacite se na posao.


Turska čeka dogovor o trasi brzog puta Sarajevo-Beograd - Akta.ba\nTurska čeka dogovor o trasi brzog puta Sarajevo-Beograd\nRiječ je o dionici puta čiju je gradnju spremna da finansira turska Vlada, a projekat je podržala i Vlada Srbije.\n07.06.2017. 10:14 / Izvor: Avaz.ba\nNarednih dana trebalo bi da bude održan sastanak ministra transporta i komunikacija BiH Ismira Juska, ministra saobraćaja i veza Republike Srpske Neđe Trninića i federalnog ministra transporta Denisa Lasića kako bi se približili stavovi i donijela jedinstvena odluka kojom će se trasom graditi brzi put Sarajevo-Beograd, piše "Dnevni avaz".\nPredstavnici turske Vlade, koji su prije 15 dana boravili u Sarajevu, naglasili su na sastanku sa ministrom Juskom da samo čekaju da bude utvrđena konačna trasa kako bi se krenulo sa realizacijom projekta.\nOni su istakli da za izgradnju mora biti postignuta puna saglasnost svih predstavnika vlasti, tačnije dogovor o tome koji bi pravac bio najisplativiji i najefikasniji.\nMinistarstvo transporta i komunikacija BiH u ovom projektu je samo koordinator, a saglasnost o trasi u rukama je entitetskih vlada i ministara, s tim da trasa mora biti potvrđena u Savjetu ministara BiH.\nRepublika Srpska, prema nezvaničnim saznanjima, ne želi da odustane od trase koja bi išla preko Prače, Goražda i Višegrada, zatim do Vardišta, dok u Federaciji BiH preferiraju trasu preko Tuzle.\nPredstavnici Turske bliži su trasi preko Prače i Vardišta, jer bi se tim pravcem Sarajevo povezalo i jednim krakom auto-puta sa Sandžakom, navodi "Avaz".\n"Upravo je ova trasa brzog puta preko Prače i najpovoljnija, što je pokazala naručena studija izvodljivosti koju je finansirala EU u BiH", piše list.\nOvaj pravac brzog puta ukupne je dužine 113,4 kilometara, a vrijednost dionice je 994,6 miliona evra. Studija izvodljivosti obuhvatila je još četiri pravca, ali su se oni pokazali ekonomski neisplativim.


Državna izborna komisija - Crna Gora : Predstavnici CDT uručili DIK-u Preporuke za unapređenje otvorenosti i transparentnosti\nPredsjednik Državne izborne komisije Nikola Mugoša sastao se sa predstavnicima Centra za demokratsku tranziciju, izvršnim direktorom Draganom Koprivicom i zamjenicom programske direktorice Milenom Gvozdenović. Predstavnici CDT-a uputili su set preporuka koji se tiču povećanja otvorenosti i trasparentnosti Državne izborne komisije.\nCDT je, uzimajući u obzir domaće zakonodavstvo, međunarodne standarde i preporuke za ostvarivanje veće otvorenosti i transparentnosti institucija, zaključio da DIK nije usvojila potrebne standarde transparentnosti i otvorenosti.\nPredsjednik Državne izborne komisije Nikola Mugoša kazao je da institucija na čijem je čelu već počela da mijenja pristup otvorenosti institucije. Iz CDT-a pohvalili su napore koje Državna izborna komisija već čini na tom polju, usvajanjem Informacije o potrebi otvaranja sjednica za javnost i otvaranjem Twitter naloga DIK.\nKljučna preporuka CDT-a je da uspostavljanjem odgovarajuće službe/osobe i izradu Komunikacione strategije unaprijedi politiku komunikacije sa građanima, medijima i opštom javnošću. U CDT-u se nadaju da za DIK dolaze bolje dani kada će se krenuti u ozbiljan rad za poboljšanje stanja na tom polju.


Humanitarni koncert u “Areni” : Crveni tepih\nHumanitarni koncert u “Areni”\nHumanitarni koncert “21 Tošetova pesma za jedan život” održaće se 8. aprila u 20 časova u “Kombank areni”. Sav prihod sa manifestacije ići će direktno na račun Slavice Obradović iz Nove Pazove, kojoj je neophodna transplantacija jetre u Italiji, za koju joj nedostaje 120.000 evra.\nPesme Tošeta Proeskogpevaće i sviraće Saša Kovačević, Tanja Banjanin, Bojan Marović, Ana Štajdohar sa bendom, grupe “Miligram”, “Zana”, “Vampiri”, zatim Aleksa Jelić, Boris Režak i mnogi drugi, uz specijalne goste – hor “Viva voks”.\nKoncert su podržali roditelji tragično stradalog pevača i Fondacija “Toše Proeski”. Hitovi kao što su “Tajno moja”, “Soba za tugu”, “Čija si”, “Igra bez granica”, “Volim osmeh tvoj”, “Pratim te”, “Srce nije kamen”, “Da l’ si sretnija”, “Poljsko cvijeće” i “Bože, brani je od zla” biće samo neke od uživo izvedenih pesama. Ulaznice za ovaj događaj se mogu kupiti na svim prodajnim mestima “Eventima” po ceni od 900 dinara za parter i 1.200 dinara za tribine.


source.ba | EU osigurala 14,8 miliona eura pomoći izbjeglicama i migrantima u BiH\nEvropska unija danas je izvijestila o 14,8 miliona eura za potrebe migranata i izbjeglica u Bosni i Hercegovini. Iznos predviđa 13 miliona eura podrške za upravljanje migracijama, o čemu je 21. juna potpisan provedbeni sporazum s Međunarodnom organizacijom za migracije (IOM), dok je preostalih 1,8 miliona eura namijenjeno za humanitarnu pomoć, saopćeno je iz Delegacije EU.\nTime je ukupna dosadašnja pomoći Evropske unije Bosni i Hercegovini za rješavanje pitanja povećanih migracijskih tokova od 2018. godine dosegla 24 miliona eura (20,2 miliona eura iz Instrumenta za pretpristupnu pomoć i 3,8 miliona eura humanitarne pomoći). Riječ je o dodatnim iznosima na već postojećih 24,6 miliona eura koje je Evropska unija osigurala za Bosnu i Hercegovinu u oblasti azila, migracija i upravljanja granicama od 2007. godine.\nJohannes Hahn, komesar Evropske unije za politiku susjedstva i pregovore o proširenju, ističe da je potrebno da vlasti Bosne i Hercegovine osiguraju učinkovitu koordinaciju kapaciteta za upravljanje granicama i migracijama na svim nivoima, kao i funkcioniranje sistema azila, što je nužno kako bi zemlja u potpunosti iskoristila značajnu pomoć Evropske unije i to u interesu izbjeglica i migranata, kao i lokalnih zajednica. To se navodi i u Mišljenju Evropske komisije koje je nedavno objavljeno.\nChristos Stylianides, komesar Evropske unije za humanitarnu pomoć i upravljanje krizama, naglašava da je EU posvećena pružanju pomoći onima kojima je pomoć najpotrebnija te zadovoljavanju osnovnih potreba izbjeglica i migranata u Bosni i Hercegovini, kao dopune naporima domaćih vlasti.\n"Važno je da dobrobit izbjeglica i migranata bude u fokusu prilikom odlučivanja o lokacijama i kvaliteti prihvatnih centara.“\nPrema procjenama vlasti, preko 33.300 izbjeglica i migranata ušlo je u Bosnu i Hercegovinu od januara 2018. godine. Oko 8.000 izbjeglica i migranata kojima je potrebna pomoć trenutno su u zemlji, većinom u Unsko-sanskom kantonu. Približno 4.500 ih je zbrinuto u privremenim prihvatnim centrima koje finansira Evropska unija.\nOd petka, 14. juna, lokalne vlasti su nastavile sa prisilnim izmještanjem 900 do 1000 izbjeglica i migranata na novu lokaciju Vučjak koju Evropska unija i UN smatraju neodgovarajućom. Navedena lokacija, bez potrebne infrastrukture u smislu vode, kanalizacije ili električne energije, okružena minskim poljima, predstavlja jasnu opasnost za živote i zdravlje migranata. Nadalje, zemljište je nekadašnje odlagalište otpada i još uvijek postoji mogućnost prisustva otrovnih tvari. Evropska unija je zabrinuta za dobrobit onih koji su tamo izmješteni te je, zajedno sa svojim humanitarnim partnerima, zatražila od vlasti da prekinu s praksom prisilnog izmještanja i osiguraju dostojanstvena i sigurna rješenja za prihvat. Evropska unija je također zabrinuta namjerom vlasti da poduzmu mjere protiv humanitarnih partnera.\nSredstva u iznosu od 13 miliona eura dodjeljuju se temeljem Odluke Komisije C (2019) 3189 o podršci Bosni i Hercegovini u upravljanju migracijskim tokovima za 2019. godinu.\nIznos od 1,8 miliona eura koji je najavljen danas temelji se na Provedbenoj odluci Komisije C (2019) 17 o finansiranju operativnih prioriteta humanitarne pomoći iz općeg budžeta Evropske unije za 2019. ECHO/WWD/BUD/2019/01000.


RASTEREĆENJE PRIVREDE - GLAVNI CILJ NAJAVLJENIH IZMENA PORESKIH ZAKONA\nDržavni sekretar u Ministarstvu finansija i privrede Aleksandar Ljubić izjavio je da će najavljene izmene poreskih zakona rasteretiti privredu, pre svega mala i srednja preduzeća, i da će pogoditi samo one lokalne samouprave koje nisu uložile napor da privuku investitore na svoju teritoriju i tako povećaju broj radnih mesta.\nLjubić je, u izjavi za Tanjug, istakao da su najavljene izmene nastavak plana koji Ministarstvo finansija i privrede sprovodi radi lakšeg poslovanja privrede i trebalo bi da je rasterete za oko 1,7 milijardi dinara na godišnjem nivou. On je podsetio da su neke od ključnih mera smanjivanje stope poreza na zarade sa 12 na 10 odsto, povećanje neoporezivog iznosa plate sa oko 8.700 na 11.000 dinara, kao i povećanje stope doprinosa za obavezno penzijsko osiguranje na teret zaposlenog za dva odsto, odnosno sa 22 na 24 odsto.\nLjubić je naglasio i da su opštine u Srbiji, prema Zakonu o finansiranju lokalne samouprave ("Sl. glasnik RS", br. 62/2006, 47/2011 i 93/2012), dobile značajan novac na raspolaganje, ali da ga mnoge ne koriste na pravi način.\n"Sprovođenje ideje decentralizacije - da opštine preuzmu stvari u svoje ruke i da počnu da se bave privredom na svojoj teritoriji, poprilično je šarenolika u Srbiji. Imate opštine koje su taj novac iskoristile da privuku investitore, da naprave što veći broj radnih mesta, tako da na njih ovo smanjivanje stope poreza na zarade uopšte ne utiče", naveo je on.\nPrema njegovim rečima, izmene će uticati na one opštine koje se nisu bavile privredom u prethodnom periodu i nisu shvatile da decentralizacija znači i konkurenciju među opštinama u privlačenju investicija, već su dobijeni novac iskoristile za neke druge namene i imaju jednog ili nijednog investitora na svojoj teritoriji. Ministarstvo donosi zakone da bi bilo bolje privredi, a ne opštinama, ali ukoliko je bolje privredi u tim opštinama, biće bolje i samim opštinama, precizirao je Ljubić.\n"Ponašanje lokalnih samouprava mora biti usmereno na privlačenje investicija, da učine ambijent u svojim opštinama takvim da što veći broj investitora dolazi upravo kod njih, a da nemamo situacije, kakve imamo danas, da privredni subjekti iz jedne opštine prelaze u drugu zato što je ona mnogo fleksibilnija ili je u njoj mnogo lakše poslovati", dodao je on.\nLjubić je napomenuo i da statistički podaci dokazuju da mere koje Ministarstvo finansija i privrede sprovodi od septembra prošle godine daju rezultate i da je Srbija zabeležila u prvom kvartalu privredni rast od 1,9 odsto, posle skoro godine recesije, kao i da je samo u martu imala izvoz od 857 miliona evra.\nPodsetivši na reforme koje se sprovode u radu Poreske uprave, on je istakao da čitavim paketom mera i njihovom sinhronizacijom ministarstvo pokušava da pomogne privredi, pre svega malim i srednjim preduzećima, jer ona predstavljaju "kičmu" srpske privrede.\nIzvor: Tanjug, 9.5.2013.


AMD Phenom II X6 – Six-core snaga AMD Phenom II X6 – Six-core snaga – Personal magazin\nAMD Phenom II X6 – Six-core snaga\nAMD Turbo CORE tehnologija obezbeđuje impresivnu brzinu za zahtevne aplikacije kada je to najpotrebnije, HyperTransport™ 3.0 tehnologija omogućava ultra-high rezoluciju. Istovremeno, novi AMD procesori su neverovatno štedljivi, AMD PowerNow!™ 3.0 tehnologija obezbeđuje neverovatnu…\nAMD Turbo CORE tehnologija obezbeđuje impresivnu brzinu za zahtevne aplikacije kada je to najpotrebnije, HyperTransport™ 3.0 tehnologija omogućava ultra-high rezoluciju. Istovremeno, novi AMD procesori su neverovatno štedljivi, AMD PowerNow!™ 3.0 tehnologija obezbeđuje neverovatnu energetsku efikasnost bez kompromisa po pitanju performansi.\nNovi prcesori podržavaju VISION tehnologiju kompanije AMD koja omogućava vizuelne performanse kombinovanjem AMD Phenom™ II X6 procesora sa AMD 890-serije chipset-om i ATI Radeon™ Premium grafikom da bi obezbedila vrhunske multi-monitor ATI Eyefinity performanse.\nATI Eyefinity tehnologija funkcioniše sa igrama koje podržavaju nestandardni racio aspekt koji je neophodan za istovremeni prikaz na više ekrana. Da biste omogućili rad više od dva ekrana, potrebni su dodatni paneli sa native DisplayPort™ konektorima, i/ili sertifikovani DisplayPort™ adapteri koji konvertuju input na DisplayPort™ kartice ili Mini-DisplayPort™.\nAMD Phenom II X6 – Six-core snaga was last modified: April 27th, 2010 by Redakcija\nAMDAMD Phenom II X6ATI EyefinityDisplayPortSix-core\nPanasonic Viera Full HD televizori sa 5 godina garancije\nRATEL raspisuje tender za Sistem centralne baze prenetih brojeva


Oglasite svoje konkurse na vodećim sajtovima za zapošljavanje u celom svetu - brzo i jednostavno\nBrzo i jednostavno postavite oglas za posao na inostranim sajtovima za zapošljavanje.Kontaktirajte nas, a mi ćemo vam:\nobezbediti informacije o ponudi i uslovima oglašavanja u odabranoj zemlji\nbiti podrška i proslediti Vaš konkurs do partnerskih sajtova i postarati se da oglas bude u skladu sa Vašim potrebama\nomogućiti da sva plaćanja vršite u dinarima, preko Infostuda\nSkrenite pažnju najkvalitetnijih kandidata iz ostalih zemalja sveta\nVodeći sajtovi za zapošljavanje iz Srbije (poslovi.infostud.com), Hrvatske (moj-posao.net) i Bosne i Hercegovine (posao.ba) su deo najveće medijske koorporacije u Finskoj Alma Medie, specijalizovane za onlajn medije, štampu i druge internet servise.\nMojPosao.net je najposećeniji portal za oglašavanje slobodnih radnih pozicija i predstavlja centralno mesto tržišta rada u Hrvatskoj. Portal kao glavni ili jedini kanal za regrutaciju koristi više od 25.000 kompanija.\nPosao.ba je vodeći portal za oglašavanje u Bosni i Hercegovini, sa više od 85% udela u tržištu oglašavanja poslova. Pružaju usluge oglašavanja, regrutacije i selekcije, project i event manadžmenta za više od 15.000 kompanija uz bazu od preko 190.000 registrovanih korisnika.\nPrekoveze.me je prvi crnogorski internet servis koji nudi aktuelne informacije o ponudi i tražnji na tržištu rada, pruža podršku kandidatima i na savremen način povezuje poslodavce sa kvalitetnim kadrovima. Portal postoji od 2009. godine i može se pohvaliti sa preko 3 000 oglasa postavljenih do sada, kao i sa 500 zadovoljnih poslodavaca uspostavili saradnju, zahvaljujući čemu imamo preko 50 000 poseta na mesečnom nivou.\nPrivucite najkvalitetnije kandidate iz ostalih zemalja sveta!\nNetwork je globalna mreža koja pokriva više od 50 najposećenijih sajtova za zapošljavanje u svetu. Pružamo vam mogućnost da preko našeg sajta dođete do preko 100 miliona ljudi koji traže posao u više od 130 zemalja sveta! Privucite najkvalitetnije kandidate\nPotrebni su mi kandidati iz države izaberite\nkoji bi radili u izaberite\nOstavite nam i kako bismo vam poslali informacije o uslovima oglašavanja.


Ren: 2010. važna za integraciju Srbije i regiona u EU\nOsvježeno 26. januar/siječanj, 2010.\nOli Ren: Početak ministarskog političkog dijaloga sa Srbijom je bio dobar\nOva godina biće biće veoma važna za evropsku budućnost Srbije i Zapadnog Balkana u celini, izjavili su zvaničnici EU nakon sastanka ministarskog političkog dijaloga sa Srbijom.\n"Učinićemo sve što možemo da se nastavi integracija celog regiona u EU. Početak ministarskog političkog dijaloga sa Srbijom je bio dobar", izjavio je odlazeći komesar EU za proširenje Oli Ren nakon sastanka šefa španske diplomatije Migel Anhel Moratinosa, čija zemlja predsedava Unijom, predstavnika narednog predsedavajućeg Belgije, Rena, predstavnika Evropske komisije, i šefa diplomatije Srbije Vuka Jeremića.\nRen je podsetio da je prošla godina bila veoma važna za evropske integracije Srbije i izrazio uverenje da će "špansko predsedništvo EU to dodatno unaprediti u narednih šest meseci".\nPodsećajući da je Evropska komisija pozdravila podnošenje kandidature Srbije za članstvo u EU, Ren je naglasio da je izvršno telo Unije spremno da započne pripremanje zvaničnog mišljenja o tome čim to od nje bude zatražio Savet EU.\nŠef srpske diplomatije je rekao da je Srbija u prošloj godini u svojim evropskim integracijama postigla rezultate koje će biti teško nadmašiti u godini pred nama, ali da je "odlučna da uspeh iz 2009. prenese i u 2010."\n"Nadamo se da će ovaj proces ići što je brže moguće. Mi ćemo raditi svoj deo posla, nastavićemo da sarađujemo sa Haškim tribunalom kao što smo i do sada", rekao je Jeremić.\nKomentarišući insistiranje EU na regionalnoj saradnji, uključujući saradnju Beograda sa Euleksom, Jeremić je rekao da će povodom toga Srbija tražiti da se "poštuju pravila" od kojih je jedno od najvažnijih da je Euleks "statusno neutralna misija koja u skladu sa rezolucijom UN 1244 radi u pokrajini pod okriljem UN."\n"Tražićemo da mandat koji je potvrđen u Savetu bezbednosti bude u potpunosti ispoštovan zarad očuvanja mira i stabilnosti," istakao je ministar.\nJeremić je ponovio da pitanje Kosova treba razdvojiti od integracije Srbije u EU, a da su, kada je reč o stabilnosti, najave da bi moglo doći do nasilnog menjanja prilika na severu pokrajine zabrinjavajuće.\n"To su dva odvojena procesa i to je zvanična politika Brisela. No, kada je reč o miru i stabilnosti u regionu mi smo zabrinuti zbog situacije na terenu pogotovi u vezi sa nekim nedavnim najavama da bi moglo doći do pokušaja nasilnog menjanja u severnom delu pokrajine. To će svakako biti jedna od tema razgovora," rekao je Jeremić.\nIzjašnjavanju ministara spoljnih poslova EU o kandidaturi Srbije se protivi Holandija, jer Beograd još nije uhapsio haškog begunca, ratnog lidera Srba u BiH Ratka Mladića, za kojeg Haški tribunal veruje da se skriva u Srbiji.\nGlavni tužilac Haškog tribunala Serž Bramerc danas će razmeniti mišljenje sa članovima Komiteta za spoljne poslove Evropskog parlamenta o saradnji zemalja Zapadnog Balkana sa Tribunalom u strategiji završetka rada Tribunala.\nPoslednji Bramercov izveštaj bio je povoljan po Srbiju, jer je prvi put saradnja sa Tribunalom ocenjena pozitivno.\nEU: Nema skorog kraja krizi u BiH\nBramerc: Srbija napreduje u saradnji sa Hagom.\nSrbiju očekuje mukotrpan posao


TRENUTNOM SITUACIJOM NISU ZADOVOLJNI Sindikat dostavlja Vladi RS predlog za VEĆE PLATE\nSavez sindikata Srpske sutra će dostaviti Vladi RS dokument “Veće plate i bolji uslovi rada za ostanak radnika u Republici Srpskoj”.\nKažu, analizirali su položaj radnika i rast plata, ali i benefite poslodavaca. Trenutnom situacijom nisu zadovoljni. Zbog toga očekuju da Vlada Srpske usvoji trogodišnji dokument o povećanju plata za najmanje 10 odsto godišnje.\n– Bez takvog dokumenta mi ćemo imati situaicju koju imamo sada da poslodavci gube volju da pregovaraju o kolektivnim ugovorima, taj dokument je novo, nešto drugačije – istakla je Ranka Mišić, predsednik Saveza sindikata Republike Srpske.\nPred Vladu će i predlog programa globalnih i sektorskih mera koje je doneo Savez sindikata.\n– Te mere smo podelili u tri grupe, zakonodavne aktivnosti, strateške aktivnosti i socijalni dijalog – rekao je Goran Stanković, generalni sekretar Saveza sindikata Republike Srpske.\nCilj ovih aktivnosti je da se poveća najniža, ali i sektorske plate u Srpskoj kako bi radnici bili više motivisani. U Savezu sindikata kažu da poslodavci koriste sve benefite koje im država daje, ali nisu spremni da deo dobiti podele i sa radnicima.


Novopazarska opština usvojila budžet\npetak, 28 decembar 2007 14:26\nNOVI PAZAR- Skupština opštine Novi Pazar usvojila je danas budžet za idu?u godinu u iznosu od skoro 1,4 milijarde dinara. Planom budžeta za 2008. godinu nije obuhva?eno još 28 projekata sa kojima je novopazarska opština konkurisala kod Nacionalnog investicionog plana. Kako je obrazložio potpredsednik skupštine Vujica Tiosavljevi?, u ovom trenutku se ne zna koji ?e projekti biti prihva?eni, “ali se o?ekuje” nekoliko miliona evra investicija i rebalans budžeta. Prema planu utroška sredstava, najviše novca, skoro tre?inu, bi?e izdvojeno za finansiranje organa lokalne samouprave. Projekti i rad novopazarskih mesnih zajednica u idu?oj godini bi trebalo da koštaju 132,5 miliona, osnovne škole ?e biti sufinansirane sa nešto više od 121 milion dinara, srednje sa 93,5 a državni univerzitet sa 25 miliona dinara. Razvoj i održzavanje sportskih klubova košta?e više od 42, dok ?e kultura dobiti svega 2,5 miliona dinara. Jedna od krupnijih stavki u troškovima opštine bi?e socijalna zaštita sa 64, i finansiranje rada de?jih vrti?a sa 23 miliona dinara. U budžet su uvršteni i troškovi finansiranja rada Regionalne televizije u iznosu od milion i 530 hiljada dinara. Budžet je usvojen uz malo rasprave i jedinu korekciju koju je predložila odborni?ka grupa koalicije Lista za Sandžak. Prema ovom predlogu, novoosnovanom Rijasetu Islamske zajednice Srbije na ?elu sa Ademom Zilki?em iz budžeta opštine bi?e odobreno sedam miliona dinara. Odbornici su usvojili i Strateški plan razvoja Novog Pazara za slede?ih pet godina, koji je do nedavno bio na javnoj raspravi. Na današnjoj sednici skupštinska ve?ina je odbila predlog odbornika Stranke zeleni da utvrdi odgovornost opštine za neuspeh na licitaciji za prodaju novopazarskog Sandžaktransa. Ovo prevozni?ko preduze?e je kupio izraelski Kavim pablik za oko milion evra, a novopazarsku opštinu je na licitaciji zastupao predsednik skupštine Zekerija Dugopoljac.\nZa SDP ova godina bila najuspešnija\npetak, 28 decembar 2007 14:23\nNOVI PAZAR- Generalni sekretar Sandža?ke demokratske partije Mirsad Jusufovi? ocenio je proteklu 2007. godinu kao najuspešniju od kako postoji ova stranka. On je na konferenciji za novinare rekao da ovu stranku u narednoj 2008. godini o?ekuju lokalni izbori i krupni zadaci, pre svega uspostavljanje demokrtskih principa vladavine u ovom gradu i približavanje opštinske uprave gra?anima. “O?ekujemo pobedu na lokalnim izborima, izmirenje me?u Bošnjacima i poboljšanje životnog standarda. O?ekujemo okon?anje lakrdije pod nazivom onivanje paralelne Islamske zajednice”, rekao je Jusufovi?. “Islamska zajednica treba da bude jedinstvena, samostalna i autonomna u svom radu. Poslednji primer mešanja u rad Islamske zajednice je ju?erašnje saopštenje Ministarstva vera, u kojem se daju vrlo neprimerene ocene o radu Mešihata. Takvo saopštenje ne doprinosi smirivanju situacije u Sandžaku i pomirenju Bošnjaka”, rekao je Jusufovi?. On je dodao da je budžet opštine Novi Pazar koji su danas usvojili odbornici Skupštine opštine veoma loš. “To je budžet jedne politi?ke grupacije koji pruža mnogo kogu?nosti za malverzacije i nenamensko trošenje novca”, rekao je Jusufovi?. On je dodao da budžet nije sistematizovan i da nisu dati precizni troškovi.\nUra?en strateški plan razvoja\npetak, 28 decembar 2007 14:22\nTUTIN – Strateški plan održivog razvoja opštine Tutin, koji je usvojen na poslednjem ovogodišnjem zasedanju tutinske lokalne skupštine, sadrža?e pet prioriteta razvoja ove opštine. Taj plan su, u saradnji sa PRO programom, sa?inili lokalna akciona grupa i tutinska Kancelarija za ekonomski razvoj i on ?e, po re?ima Bajrama Aljovi?a koordinatora te kancelarije, sadržati najvažnije pravce razvoja tutinske opštine u narednih pet godina. „Najvažniji prioritet nam je stvaranje ambijenta za razvoj naše opštine a to podrazumjeva razvoj ljudskih resursa. U planu smo se bazirali i na izgradnju sveukupne infrastrukture i stvaranje komunalnog infrastrukturnog ambijenta koji ?e, u narednom periodu, uticati na razvoj opštine Tutin“, rekao je Aljovi?. Po njegovim re?ima lokalna akciona grupa je proteklih mjeseci detaljno identifikovala prioritete razvoja tutinske opštine. U strateškom planu su, dodaje Aljovi?, razra?ene mere koje treba preduzeti u cilju realizacije postavljenih prioriteta.\nOtvoren Opštinski uslužni centar u Novoj Varoši\nNOVA VAROŠ– Novi Opštinski uslužni centar u Novoj Varoši sve?ano su danas otvorili predsednik Opštine Branislav Dilpari? i jedan od gra?ana ove opštine. Izgradnja i opremanje Uslužnog centra, vrednog preko 104 hiljade evra, omogu?i?e gra?anima Nove Varoši da svoje poslove u Opštini obavaljaju na jednom mestu, mnogo brže i kvalitetnije nego što je to bio slu?aj do sada. Projekat centra realizovan je u okviru Programa razvoja opština u jugozapadnoj Srbiji – PRO programa, pri ?emu je PRO program je izdvojio 70 odsto sredstava dok je Opština u?estvovala sa iznosom od 30 procenata. Uslužni centar je opremljen najsavremenijom ra?unarskom opremom i modernim enterijerom. Sredstva su pored izgradnje i opremanja utrošena za stru?no usavršavanje osoblja koje ?e raditi u Uslužnom centru. PRO program podržava održivi društveno-ekonomski razvoj opština Novi Pazar, Raška, Tutin, Sjenica, Ivanjica, Nova Varoš, Prijepolje i Priboj. PRO se finansira i realizuje u partnerstvu izme?u Vlade Srbije, Evropske unije preko Evropske agencije za rekonstrukciju, Vlade Švajcarske preko Švajcarske agencije za razvoj i saradnju, UNDP-a, organizacije koje sprovodi PRO program, i osam opština koje su uklju?ene u program.\nOd sutra gorivo jeftinije za 2,17 odsto\npetak, 28 decembar 2007 14:21\nGorivo na pumpama u Srbiji pojeftini?e od sutra u proseku za 1,2 dinara po litru, ili za 2,17 odsto. Prema navodima ministarstva rudarstva i energetike, motorni benzin bi?e jeftiniji u proseku za 1,08 dinara, dok ?e dizel goriva biti jeftinija za 1,27 dinara. Litar motornog benzina i bezolovnog motornog benzina od 95 oktana, od subote 29. decembra, prodava?e se za 91,56 dinara ili za 1,05 dinara manje, dok ?e se dizel D-2 umesto za 79,31 dinara prodavati za 78,16 dinara po litru. Nova cena evrodizela bi?e 85,27 dinara po litru što je za 1,31 dinar manje nego do sad, a eko 3 dizel umesto za 82,69 dinara prodava?e se za 81,46 dinara. Gorivo na pumpama u Srbiji, poskupelo je 12. decembra u proseku za 1,25 dinara po litru zbog rasta cene nafte na svetskom tržištu i pada vrednosti dinara u odnosu na dolar. Uredba o formiranju osnovne cene naftnih derivata koja se primenjuje u Srbiji predvi?a da se cene goriva uskladuju sa cenom nafte na svetskom tržištu i kursom dolara na svakih 15 dana ukoliko se ukupna cena nafte promeni za 1,5 odsto.


Dva kvara u ulici Pere Dobrinovića - RTV Santos\nDva kvara u ulici Pere Dobrinovića\nVečeras su konstatovana dva kvara većeg obima na vodovodnoj mreži u ulici Pere Dobrinovića. Radnici JKP „Vodovod i kanalizacija“ izvršili su neophodne radove kako bi se sprečilo veće izlivanje vode, a zbog složenosti radova na sanaciji kvara isti će započeti sutra (sreda) rano ujutru. Dok traju radovi doći će do prekida vodosnabdevanja u pomenutoj i okolnim ulicama, procene su da će isti potrajati više od osam časova, pa pozivamo građane da obezbede dovoljne količine vode za osnovne potrebe.\nZbog sanacije dva kvara u Pere Dobrinovića u sredu će doći do višečasovnog prekida vodosnabdevanja u pomenutoj i okolnim ulicama\nVečeras su konstatovana dva kvara većeg obima na vodovodnoj mreži u ulici Pere Dobrinovića, na razmaku od 20 metara, u neposrednoj blizini objekta „Lidl“.\nRadnici JKP „Vodovod i kanalizacija“ su odmah izvršili neophodne radove kako bi se sprečilo veće izlivanje vode sa mesta pomenutih kvarova i obezbedilo nesmetano vodosnabdevanje do momenta započinjanja radova na njihovom otklanjanju.\nZbog pomenute obimnosti kvara i složenosti radova, sanacija će započeti sutra (sreda) u ranim jutarnjim časovima.\nDok traju radovi doći će do prekida vodosnabdevanja u rejonu ulica Pere Dobrinovića – Uroša Predića – dela Laze Kostića i objekta „Lidl“.\nZbog svega navedenog nezahvalno je davati tačne procene vremena trajanja radova, ujedno i prekida vodosnabdevanja, a procene su da će potrajati više od osam časova.\nIz tog razloga pozivamo građane koji žive u objektima navedenog rejona da obezbede dovoljne količine vode za osnovne potrebe za vreme dok traju najavljeni radovi, navodi se na sajtu JKP „Vodovod i kanalizacija“.\nPrethodnoNovi Hyundai Tucson stigao u Zrenjanin\nSledećeIzabrani novi vršioci dužnosti direktora


790 poziva kontakt centru Opštine Medijana u jednom danu\nIzvor: JužneVesti.com, 26.Mar.2020, 22:49\nSvakoga dana sve više poziva stiže Opštini Medijana od građana kojima je potrebna pomoć, zbog zabrane izlaska. Tako su juče imali rekordnih 790 poziva, pa su rešili da otvore još tri nova fiksna broja telefona, kako bi građani mogli što lakše da ih dobiju - 018/532-999, 018/532-988, 018/532-990.\nUglavnom se kontakt centru javljaju oni koji žele da porazgovaraju sa lekarom, kao i oni kojima je potrebna dostava lekova i namirnica. Prvobitno su linije bile otvorene za starije od 65 godina i iznemogle, kojima je potpuno zabranjeno napuštanje domova. Ipak, u danu kada su rekordnih 790 puta zazvonili telefoni niške opštine, pomoć je zatražila i jedna porodica koja se nalazi u samoizolaciji.\nUkupno je bilo 140 poziva za lekarske savete. Hrana i lekovi stigli su do čak 126 domaćinstava, što je takođe najveći broj od početka rada pozivnog centra Gradske opštine Medijana. Na terenu su bila 62 volontera, sa 34 ekipe - navode u Medijani.\nSem za dostavu namirnica i savete lekara, navode u najmnogoljudnijoj niškoj opštini, građani su tražili i informacije vezane za socijalne pakete i isporuku penzija.\nPodsetimo, sem tri novouvedene linije, stanovnici opštine Medijana kontakt centar mogu dobiti na još dva fiksna broja 018/ 532-992 i 018/532 -993, kao i mobilne. Brojeve kontakt centara gradova i opština na jugu Srbije možete pogledati ovde.


Zaječar: U Zaječaru održana akcija u okviru kampanje “Srbija do informacija” | TV Istok\nZaječar: U Zaječaru održana akcija u okviru kampanje “Srbija do informacija”\nDate: 26 октобра, 2018\nU Omladinskom centru u Zaječaru, organizovana je akcija “Ako želiš informacije od javnog značaja, zašto ne pišeš Deda Mrazu?”.Skup u Zaječaru deo je kampanje “Srbija do informacija” koja ima za cilj sprečavanje usvajanja izmena Zakona o slobodnom pristupu informacijama od javnog značaja.\nKako se troši novac građana? Kakve ugovore sklapaju državnici i javna preduzeća? Koga i kako zapošljavaju? Ali i kolike plate političari, funkcioneri i direktori imaju imaju? – odgovori na ta pitanja dobijaju se prema Zakonu o slobodnom pristupu informacijama od javnog značaja, usvajanje predloga izmene pomenutog Zakona otežalo bi pristup informacijama na koje građani imaju pravo, slažu se u nevladinom sektoru.\n“Deda Mraz je simbol svega dobrog, Deda Mraz deli poklone ali je prosto ovih dana u problemu zato što će ubuduće morati da nam deli i informacije šta rade naša javna preduzeća”, rekao je na tribini u Zaječaru t Pavle Dimitrijević iz “CRTE”\nDimitrijević objašnjava da je glavni problem to što građani ubuduće neće moći da dobiju informacije od velikih sistema i većih budžetskih potrošača kao što su recimo Železnice Srbije ili Koridori Srbije. On naglašava da ukoliko se te izmene Zakona usvoje, ljudi u Srbiji neće znati na šta troši njihov novac.\nAko se usvoji ovaj predlog zakona na svaki zahtev za slobodan pristup informacijama čekaće se bar dve godine, rečeno je u u Zaječaru. U okviru ove akcije Deda Mraz je sa svojim karavanom do sada obišao više gradova Srbije, a inicijativu je podržalo više od osamdeset medijskih kuća iz svih krajeva naše zemlje.\nPrevious : Nastavljeno asfaltiranje deonice puta pored Dunava, od Mihajlovca prema Kusjaku\nNext : Obeležena slava Srpske napredne stranke u Zaječaru.


Svojom zaradom su prestigli pilote, koji su godinama među najplaćenijim profesijama, a zaposleni u ovom sektoru su u proseku zaradili 141.549 dinara. U susednoj Hrvatskoj, najviše se zarađivalo u farmaceutskoj industriji, u proseku 18.989 kuna (295.500 dinara), a posle njih su radnici u duvanskoj proizvodnji sa 15.920 kuna, pokazuju podaci tamošnjeg zavoda, prenosi portal Startit.\nU Srbiji su bankare po zaradama u februaru pretekli naučnici, koji su zarađivali 125.212 dinara, dok su zaposleni u finansijskom sektoru u proseku primali 112.654. Kada su kinematografija i televizija u pitanju, i tu su zarade porasle na 110.000 dinara.\nMeđutim, zarade i među samim programerima drastično variraju. Zavisi od toga na kom ste nivou, ali i od toga u kom gradu radite. Plate programera se razlikuju i među naizgled ekonomski ujednačenim državama, a postoji najmanje tri razloga za to. Na kraju, visina plate ne znači nužno komforniji život, jer sve zavisi gde živite, ali generalno, život u Evropskoj uniji je jeftiniji nego u Srbiji.


30 jula, 2020 14.09.2020. Vesti\nFinansijska mudrost je jedan od najvećih izazova, i nije vezana za to koliko imate novca, već kako njim raspolažete. Novac je po definiciji sredstvo plaćanja, ali se definiše i na druge načine kao ekonomsk akategorija, pa od toga zavisi i kako mu ko pristupa. Ono što svima sigurno jeste bitno to je sigurnost, tačnije stabilnost, a to se postiže dobrim planiranjem i upravljanjem finansijama.\nMožemo da kažemo da je potrebno dobro znanje, odgovornost kao i konstantna pažnja kako bismo se snašli u finansijskim uslovima koje nameće život. To je jedan od razloga zbog čega je vrlo bitno finansijsko planiranje jer ono dalje void ka glavnom cilju svakog od nas, bez obzira da li se odnosi na posao i njegovo unapređenje ili na lične finansije. U pitanju je finansijska nezavisnost, a ovde možete više da je upoznate.\nŠta su prihodi i rashodi?\nŠta su pasivni prihodi?\nOva edukacija je namenjena svim osobama koji žele da postanu finansijski nezavisni ili da obezbede punu finansijsku nezavisnost za poslovanje kojim se bave, a tragaju za mogućim pristupima ili rešenjima. Može da bude namenjena svima koji se rešavaju na prvi preduzetnički korak ka pokretanje sopstvenog biznisa koji treba omogući ostvarivanje samostalne prihode. Isto tako i svima koji već poseduju biznis, a žele da znaju kako da ovaj proces optimiziraju.\nUčesnici radionice će imati priliku da kroz teoriju i praktične primere pronađu modele koji su za njih najpogodniji, da podele svoja iskustva ili da zatraže savet od predavača. Tokom radionice mogu da urade svoj model plana. Budući da se ključni deo planiranja odnosi na prihode i rashode, najvažniji deo je naučiti kako da finansijska sredstva koristite racionalno, da odredite koji su vam troškovi prioritet, i kako da diversifikujete svoje izvore prihoda. To su teme na koje ćete moći da dobijete odgovore.\nStrahinja Krstić je mladi preduzetnik sa zavidnom radnom istorijom u bankarskoj industriji. Tokom tih radnih iskustava izgradio je snažne analitičke veštine koje utiču na razvoj poslovanja, a pored toga specijalnosti su mu analize zahteva u bankarstvu, PHP i baze podataka. Strahinja je I samostalni preduzetnik u oblasti IT, i uspešno upravlja svojom firmom koju je osnovao.\nPoslednjih godina Strahinja se posvetio pisanju, i to pre svega na temu finansijske nezavisnosti. Pored sajta na kom promoviše svoj rad, aktivan je i putem društvenih mreža na kojima deli znanje iz ove oblasti, takođe, a deukativne sadržaje deli i na svom blogu. Isto tako organizuje kurs za sve koji su zainteresovani da dodatno unaprede znanje iz ove oblasti ili da ostvare bolju organizaciju svojih finansija.\nDo sada je bio ko-autor knjige koju je objavio mag kada je u pitanju prodaja, Dr Gilbert, a samostalno priprema svoje autorsko izdanje koje će se pred čitalačkom publikom pojaviti na jesen. Deo sadržaja na kom je dugo radio podeliće i sa vama na radionici koju drži. Da upoznate Strahinju i da se povežete sa njim, posetite njegov Linkedin profil klikom OVDE.\nRadionica će se održati u sredu, 05.08.2020, sa početkom u 18:00h, online, putem Zoom platforme.


Prošlog vikenda pretukli su jednog mladića u središtu grada, pijani su pobegli iz nekoliko lokala neplativši račun, u jednom poznatom baru na Kalelargi u trenutku najveće gužve aktivirali su aparat za gašenje, uništili su enterijer lokala i sve goste naterali u panični stampedo, piše Slobodna Dalmacija.\nBritanski vojnici u Zadar su došli iz Udbine, gde su privremeno smešteni i učestvuju u međunarodnim vojnim vežbama "Imidiejt respons 19" (Immediate Response 19) pod vođstvom američkih snaga u Evropi, navodi list. Nedavno su dobili slobodno nedelju dana i na zadarsko područje ih je stiglo stotinjak.\nZadrani se, kako je vlasnik istakao, boje vojnika, koji rasteruju goste i niko ne želi da upadne u incident s njima, jer znaju "da svašta mogu napraviti". Portparolka hrvatskog ministarstva obrane Irena Firšt nije mogla da komentariše ni ponašanje britanskih vojnika u Zadru, niti je mogla da potvrdi da se radi o padobranskoj jedinici s 200 pripadnika britanskog ratnog vazduhoplovstva, smeštenoj u Udbini.


Šefćet Kabaši/Shefqet Kabashi, bivši pripadnik OVK i Kosovskog zaštitnog korpusa, je danas priveden u njujoršku sudnicu iz koje je uspostavljena video veza sa Haškim tribunalom. U prisustvu predstavnika američkih vlasti i njujorškog advokata koji mu je dodeljen kao branilac, Kabaši je uprkos početnom oklevanju izrekao svečanu obavezu da će govoriti "istinu i ništa osim istine...", da bi nakon toga odbio da odgovori već na prvo pitanje koje mu je postavio tužilac Dejvid/David Re.\nPredsedavajući sudija Ori/Orie je Kabašiju ukazao na moguće posledice odbijanja svedočenja, ali nije pomoglo. Na inicijativu tužioca, koji nije krio da mu je izuzetno stalo do iskaza nevoljnog svedoka, video veza je prekinuta na pola sata kako bi njujorški advokat Dejvidson/Davidson i njegov haški kolega Karnavas objasnili Kabašiju situaciju u kojoj se našao i mogućnosti koje su mu na raspolaganju, ali je i to ostalo bez rezultata. Pošto Dejvidson "nije isključio mogućnost da Kabaši u budućnosti izmeni stav", tužilac Re je apelovao na veće da "vrata ostanu otvorena" za slučaj da se nevoljni svedok predomisli.Veće nije zalupilo vrata, ali je i tužiocu i svedoku stavilo da znanja da neće prihvatiti svaku "dramatičnu promenu" do koje bi moglo da dođe u bliskoj budućnosti. Utisak je da Kabaši ima vremena da se predomisli do 26. i 27. novembra, za kada je zakazano svedočenje putem video veze još jednog nevoljnog svedoka, zaštićenog pseudonimom "30." No to, kako ga je upozorio predsedavajući sudija, ne može poništiti optužbu za dvostruko nepoštovanje suda.\nOvo je, naime, bio drugi put da Kabaši odbija da svedoči u postupku protiv Ramuša Haradinaja, Idriza Balaja i Lahija Brahimaja, bivših zapovednika OVK optuženih za zločine protiv albanskih, srpskih i romskih civila na Kosovu u leto 1998. godine. Prvi put je to učinio 5. juna ove godine u sudnici Tribunala, uz objašnjenje da “ne živi u normalnoj državi” već na Kosovu, gde se "ljudi ubijaju bez razloga." Tvrdio je, takođe, da je bio izložen pretnjama nakon što je pod pseudonimom i merama zaštite lika i izmene glasa 2005. godine svedočio na suđenju Fatmiru Limaju i ostaloj dvojici pripadnika OVK optuženih za zločine u logoru Lapušnik.\nZbog odbijanja da svedoči, Pretresno veće je Kabašija optužilo za nepoštovanje suda i zakazalo mu suđenje za 7. juni ove godine, nalažući optuženom da ne napušta Holandiju. Kabaši je, međutim, nestao ostavljajući poruku u kojoj navodi da iz mnoštva razloga, "nisu u celosti ispunjeni uslovi da adekvatno svedoči", te je zbog toga odlučio da ne daje iskaz, a od sudija traži da mu "daju pravo i sigurnost da se vrati svojoj porodici."


Majčinstvo kroz dojenje – La Leće Liga Srbije\nMAJČINSTVO KROZ DOJENJE JE NAJPRIRODNIJI I NAJBOLJI NAČIN RAZUMEVANJA I ISPUNJAVANJA DETETOVIH POTREBA\nDojenje smiruje bebu i zadovoljava sve njene potrebe. Štaviše, majčinstvo kroz dojenje podrazumeva i upoznavanje sa mnogim mogućnostima koje dojenje pruža, da bi ste se povezali sa bebom. Nakon rođenja, novorođenče ima urođene instinkte da traži dojku i da sisa, najprirodnije će se utešiti uz majčino telo, čiji je „deo“ bilo mesecima pre rođenja. U nepoznatom svetu, zvuk majčinog glasa, otkucaji srca i toplina tela će smiriti novorođenče, zato što se tu oseća kao kod kuće.\nKao odgovor na bebino sisanje, majčino telo proizvodi hormone (prolaktin i oksitocin) koji pokreću zaštitničko ponašanje kod majke, a u kombinaciji sa čestim dojenjem koje podrazumeva bliski kontakt sa bebom, i mama i beba imaju savršenu priliku da uče. Beba se oseća sigurno zbog svojih potreba za toplinom, hranom i kontaktom s majkom, koja je na ovaj način ispunjena.\nBebina energija ne troši se na stres već na prirodan rast i razvoj. Blizina majke koja posmatra znake bebinih potreba i na njih odgovara, pomaže razvoju veština komunikacije između majke i bebe i gradi osećaj poverenja kod bebe. U isto vreme, majka, kroz česte i prisne interakcije sa bebom, ima mnogo prilika da je upozna kao pojedinca i nauči kako da prepozna njene znake i zadovolji njene potrebe.\nJednostavan čin dojenja, tada, zadovoljava oboje, bebine osnovne potrebe za majkom, toplinom i hranom, kao i majčine potrebe da nauči o tome kako da stekne poverenje i zadovoljstvo u brizi o svom detetu.


Lutovac: Što pre dogovoriti izborne uslove\nBeta 4. jula 2021. 14:50\nPredsednik Demokratske stranke (DS) Zoran Lutovac rekao je danas da opozicija, u vezi sa izbornim uslovima, traži od vlasti samo da poštuje Ustav i zakone Srbije i da se utvrde mehanizmi kako da se to kontroliše.\nU Beogradu se danas održava izborna skupština DS a Lutovac je jedni kandidat za novi predsednički mandat.\nOpozicione stranke i pokreti u DS imaju pouzdanog partnera oko zajedničkog cilja\nPredsednik Demokratske stranke (DS) Zoran Lutovac pozvao je danas opozicione partije, pokrete, udruženja i gradjane na jedinstvo u borbi za slobodne izbore i promenu vlasti.\nOn je rekao i da gradjani od danas „imaju za koga da glasaju“ i da će DS raditi isključivo u njihovom interesu.\nLutovac je istakao i da će mediji u DS imati saveznika i da više neće biti tabu tema za informisanje gradjana.


Selaković: Nova poseta Sija znači jačanje prijateljstva Srbije i Kine | Ekspres.net\nSelaković: Nova poseta Sija znači jačanje prijateljstva Srbije i Kine\nBeograd, 24. aprila 2016. - Ministar pravde i funkcioner Srpske napredne stranke Nikola Selakovic glasao je danas u 8 sati na birackom mestu 63, u Sazanovoj ulici u Beogradu. U Srbiji se danas odrzavaju vanredni parlamentarni i redovni pokrajinski i lokalni izbori. FOTO TANJUG/ DRAGAN KUJUNDZIC/ bk\n“Kina ima izuzetno visoko mišljenje o srpskom predsedniku. Bio sam pet puta u Kini i nisam video da negde naš predsednik ima toliko poštovanje kao kod Kineza. Smatraju ga za ozbiljnog političara i odgovornog čoveka. Izuzetno cene što je Srbija slobodna država i vojno neutralna”, ističe Selaković.\n“Koja to mala zemlja ima tako uvaženog predsednika da za kratko vreme može da se vidi sa šefovima važnih država sveta. Šesti susret sa Sijem, siguran sam da nije poslednji”, naglašava Selaković.\nTags Aleksandar VučićkinaNikola SelakovićSi ĐinpingSrbija i Kina\nVUČIĆ ČESTITAO ROĐENDAN ĐINPINGU: Kina gradi pravedniji svetski poredak AMBASADORKA KINE: Vučić i Si planiraju odnose sa strateške pozicije VUČIĆ: Kina nema pouzdanijeg partnera i iskrenijeg prijatelja od Srbije VUČIĆ SA ČEN: Dolazak Si Đipinga dokaz čeličnog prijateljstva Srbije i Kine


ORBAN ZADOVOLJAN: Novi evropski komesar za proširenje 'izvrstan mađarski patriota' - GlobalCir\nMađarski diplomata Oliver Varhelji, koji je potvrđen kao novi komesar za proširenje, obećao je da će svoje interese odvojiti od interesa u Budimpešti, ali premijer Viktor Orban stvari vidi malo drugačije.\n– Imenovanje Varheljija za sljedećeg evropskog komesara za susjedstvo i proširenje najveći je diplomatski uspjeh Mađarske u posljednjih deset godina – rekao je Orban u intervjuu za državni radio Kossuth.\nNovi komesar, koji je bio ambasador Mađarske u EU, dobio je podršku članova Evropskog parlamenta nakon što je dao pismene garancije da će biti nezavisan od svoje vlade, a zatim je i potvrđeno njegovo imenovanje zajedno sa ostalim članovima nove komisije pod vođstvom Ursule fon der Lajen.\nPremijer je rekao da je insistiranje na distanciranju od nacionalne politike “stara ljevičarska igra, koju čak i ne vrijedi ozbiljno shvatati”, i dodao da “nikada neće nominovati za visoke međunarodne položaje ljude koji nisu dobre patriote, i koji ne mogu da usklade sopstveni patriotizam sa međunarodnim zadatkom koji preuzimaju”.\n– On je izvrstan mađarski patriota i dobar Evropljanin – rekao je Orban o Varheljiju.\nU pisanim odgovorima odboru Evropskog parlamenta za spoljne poslove, u koje je uvid imao Politiko, Varhelji je rekao: “Neću biti pod uticajem bilo koje izjave ili stava bilo kojeg premijera bilo koje zemlje ili bilo kojeg drugog predstavnika bilo koje vlade”.\nOrban je takođe optužio svoju evropsku političku porodicu, Evropsku narodnu stranku, da je doživjela “ljevičarski nagon” – i rekao da bi mogao da svoju stranku Fides, koja je trenutno suspendovana iz EPP, izvuče iz te grupe, ako se njen smjer ne bude promijenio.\n– Ako se promijeni, imamo zajedničku budućnost. Ako ne, onda moramo da izgradimo drugu političku zajednicu – rekao je Orban.\nTo je uslijedilo nakon što je novoizabrani predsjednik EPP Donald Tusk rekao da će grupa donijeti odluku da li će Fides izbaciti iz svojih redova do kraja januara.\n– Duboko vjerujem da samo oni koji žele i koji su sposobni da daju ljudima osjećaj bezbjednosti , istovremeno čuvajući njihove slobode i prava, imaju mandat da se kandiduju za vlast – rekao je Tusk.\nU odgovoru, Orban je rekao mađarskim slušaocima:\n– Mađarska vladajuća stranka ne može pripadati političkoj zajednici koja je za migracije, koja ne podržava graničnu kontrolu, koja ne podržava mađarsku ogradu, koja ne poštuje Mađare, koji ne priznaju posao koji smo uradili u interesu odbrane Evrope.\nMađarski premijer je takođe optužio mađarsko-američkog biznismena Džordža Sorosa da je radio na sprečavanju Varheljija da bude imenovan u Briselu.\nTokom parlamentarnog saslušanja Varheljija ranije ovog mjeseca, neki poslanici Evropskog parlamenta rekli su da su zabrinuti zbog Orbanovog govora u Azerbejdžanu prošlog mjeseca, gdje se, kako se čini, zakleo da će Varhelji pomoći turskim i azerbejdžanskim saveznicima mađarske vlade. Većina Mađara bi “željela da se poveća uticaj Mađarske u evropskoj politici”, rekao je Orban u svom radio intervjuu u petak.\nOn je rekao za komesarijat za susjedstvo i proširenje da je to “najvažniji evropski portfelj” u narednih pet godina.\nKritičari optužuju Orbana da se miješa u politiku na Balkanu i održava preterano blizak odnos sa ruskim predsjednikom Vladimirom Putinom.\nKoji su stvarni razlozi srbijanskog odbijanja članstva u NATO-u?!


Južna Koreja će uputiti humanitarnu pomoć Srbiji vrednu 300.000 dolara - Politički.rs\nAmbasador Južne Koreje u Srbiji Hjong-čan Čoe rekao je danas da je Vlada Koreje donela odluku da Srbiji uputi humanitarnu pomoć u vrednosti od 300.000 američkih dolara u cilju pomoći odgovoru na pandemiju.\nOn je, na sastanku sa Poslaničkom grupom prijateljstva sa Republikom Korejom (PGP), naglasio da korejska strana izuzetno ceni pomoć Srbije koja je tokom perioda pandemije avionom “Er Srbije” vratila korejske državljane u Seul, saopšteno je iz Skupština Srbije.\nČoe je naveo da je prethodnih 30 godina diplomatskih odnosa, donelo plodonosnu ekonomsku i kulturnu saradnju.\nPredsednica PGP sa Republikom Korejom Ivana Popović je, govoreći o ekonomskoj saradnji dve zemlje, medju najznačajnijim korejskim investicijama navela kompaniju Jura (YURA), koja je u Srbiji do sada otvorila četiri fabrike, kao i kompanija “LS Group”.\nOna je podsetila da se 2019. godine navršilo 30 godina od uspostavljanja diplomatskih odnosa Srbije i Koreje i dodala da jedino pitanje koje opterećuje odnose dve zemlje je korejsko priznanje jednostrano priznate nezavisnosti Kosova. Ali ohrabruje činjenica da sa tzv. Kosovom, Koreja nije uspostavila diplomatske odnose, podvukla je Popović, navedeno je u saopštenju.\nTagged: HUMANITARNA POMOĆ, JUŽNA KOREJA, SRBIJA


Ana u polufinalu Pekinga /VIDEO/\nAna Ivanović pobedila je Ruskinju Anastasiju Pavljučenkovu i plasirala se u polufinale Premijer Obaveznog turnira u Pekingu.\nKrenule su teniserke sigurno u susret, osvajale servise, da bi Ana napravila dva brejka u setu, uz jedan ribrejk, sasvim dovoljno za komotnih 6-3 i osvajanje seta.\nDrugi set je Ruskinja bolje startovala, nakon par dugih gemova stigla do 4-1, ali Ana nije, za razliku od skoro cele sezone, krenula da panici. Vratila se na 4-4, a onda smo videli tri brejka, gde Ana nije uspevala da odservira za pobedu. Interesantno je to da su sva tri brejka napravljena nakon duple servis greske teniserki. U dvanaestom gemu Ani nije zadrhtala ruka i nakon 97 minuta plasirala se u polufinale.\nBio je ovo osmi duel Srpkinje i Ruskinje, a Anina sedma pobeda.\nZa plasman u finale igrace protiv Timee Bačinski, koja je napravila sjajan preokret protiv Sare Erani i dobila meč sa 0-6, 6-3, 7-5. Ana je dobila oba duela, 2010. u Brizbejnu i prethodne sezone u Montrealu.\nTimea i Ana imaju priliku da se plasiraju i u Singapur, jer su trenutno na 14. odnosno Ana na 17. mestu u WTA trci, tako da je to dodatni motiv pred ovaj susret. Plasman u finale Timei donosi skok na 10. mesto, a Ani na 14, dok titula Timeu vodi u Singapur, a Anu na 8.mesto, samo 200 poena daleko od Singapura\nDrugo polufinale igrace Radvanjska i Muguruza, a Poljakinji treba titula da bi imala priliku da ode u Singapur.


Projekat "Zajedno za čiste vode BIH" proslavio četvrtu godinu - Akta.ba\nUkupno su na pet lokacija izronili 550 vreća krutog otpada odnosno nešto više od 1400 kilograma.\n11.06.2018. 15:00 / Izvor: Akta.ba\nVelikom akcijom čišćenja Malog Plivskog jezera završena je još jedna sezona ekološkog projekta „Zajedno za čiste vode Bosne i Hercegovine“. Četvrtu godinu zaredom ovaj projekat provodi akcije čišćenja voda, a nakon što su ove godine akcije izvedene na Boračkom, Ramskom i Jablaničkom jezeru te rijeci Željeznici, finalna manifestacija čišćenja održana je na Malom Plivskom jezeru gdje se okupilo gotovo 30 ronioca pod vodstvom ronilačkog kluba Bosna. Nakon što su izronili velike količine otpada, na konferenciji za medije predstavljeni su rezultati projekta za 2018. godinu.\n“Dobre stvari ne treba mijenjati, pa tako i naš tradicionalni projekat, njegovu srž. Ono na čemu se može raditi je svakako učestalost aktivnosti, jer uz sve naše napore da kroz prodajna mjesta i čišćenja na lokacijama približimo sam projekat, mišljenja sam da nije dovoljno jedanput u godini sprovoditi ovu akciju. Nije poenta više u društvenoj odgovornosti, niti u čišćenju na što većem broju lokacija. Svjedoci smo nedovoljne brige o okolišu svaki put kada ronioci iz naših voda izvade otpad. Svi trebamo raditi na sebi, moramo biti svjesni šta činimo prirodi i dobre i pozitivne primjere širiti. Zato smo i mi danas ovdje da sa svim našim partnerima i medijima ukažemo javnosti na ljudski nemar, te da skrenemo pažnju na značaj odgovorne ophodnje prema prirodi”, istakla je Tatjana Paunoski, PR kompanije Bingo.\nDa sav otpad, koji su ronioci izronili iz jezera bude prikladno zbrinut, pobrinuo se Eko život. „Želim iskoristiti priliku da ispred Eko života, kao operatera sistema upravljanja ambalažom i ambalažnim otpadom, izrazim posebno zadovoljstvo što smo ponovo okupili istu ekipu pri kreiranju jedne jako dobre ekološke priče. Cilj ove akcije nije samo očistiti naše rijeke i jezera po završetku aktivnosti, već osvijestiti stanovništvo o pogrešnim navikama i ukazati na štetnost otpada za okolinu te istaknuti ljepotu prirode koja nas okružuje. Drago nam je što svojim angažmanom doprinosimo podizanju svijesti o potrebi očuvanja okoliša i čistoći naših rijeka,“ izjavila je Džana Halilović, projekt menadžer Eko života.\n#Zajedno za čiste vode\n#Ronilački klub Bosna\nRonilački klub Bosna Sarajevo


Srpski vojnici na vežbi "Slovensko bratstvo", fotoarhiv\nTaktička vojna vežba "Slovensko bratstvo - 2019.", koja se organizuje peti put, počinje u Pančevu, a na više poligona u Srbiji na manevrima do 27. juna učestvovaće više od 600 vojnika iz Rusije, Belorusije i Srbije, potvrđeno je iz Vojske Srbije.\nGlavni događaj vežbe, kojem će prisustvovati i mediji, biće 24. juna na aerodromu u Kovinu, pedeset kilometara severozapadno od Beograda.\nTokom zajedničkih vežbi, padobranci iz tri zemlje vežbaće protivterorističke operacije. U okviru "Slovenskog bratstva-2019." biće priređena i izložba naoružanja, vojne i specijalne tehnike. Prva faza vežbe je koordinacija jedinica i razrada zadataka kontraterorističke taktike, a biće izvedene i aktivnosti iz vazdušno-desantne i vatrene obuke.\nIz Rusije će na ovogodišnjem "Slovenskom bratstvu" učestvovati oko 200 pripadnika Pskovske desantno-jurišne divizije, oko 60 beloruskih i oko 300 srpskih i vojnika. Ukupno će ne vežbi biti korišćeno više od 50 jedinica borbene i automobilske tehnike, kao i avioni vojno-transportne avijacije Il-76MD.\nOvo će biti peta vežba koja nosi naziv "Slovensko bratstvo". Prva je održana u Rusiji 2015. godine, pa je novembra 2016. domaćin bila Srbija, juna 2017. Belorusija, a prošle godine vežba je održana u Rusiji u Krasnodarskom kraju.\nMnogi bi se iznenadili podatkom da Srbija ima mnogo razvijenije i češće vojne vežbe, ali i druge oblike saradnje, sa NATO savezom i članicama tog bloka nego sa Rusijom.\n"Mi smo od 2006. godine (kada je Srbija postala članica NATO programa Partnerstvo za mir) do danas organizovali oko 150 zajedničkih vojnih vežbi sa NATO savezom, dok s druge strane govorimo o nekih 16 vojnih vežbi koje smo realizovali sa Ruskom Federacijom. Osim toga, na godišnjem nivou imamo između 100 i 130 različitih vrsta aktivnosti sa NATO-om, u koje spada, recimo, i komandno-štabno usavršavanje naših oficira, neke studijske posete, zatim razne vrste simulacija, kabinetskih obuka i treninga", kaže za Radio Slobodna Evropa (RSE) vojno-politički analitičar, Vlade Radulović.\nOd 2006. godine 150 vežbi sa NATO\nOd početka 2018. godine Vojska Srbije učestvovala je u pet multinacionalnih vojnih vežbi sa državama članicama NATO-a i partnerima, dok je sa Ruskom Federacijom u istom periodu imala dve zajedničke vojne vežbe.\nU 2017. godini imala je dva puta više vojnih vežbi sa zemljama NATO i partnerima u odnosu na vežbe sa Rusijom. Sa zemljama članicama NATO-a imala je šest vojnih vežbi te godine, a tri sa Oružanim snagama Ruske Federacije.\nRadulović podseća da je saradnja sa NATO savezom institucionalizovana na najvišem mogućem nivou za zemlje koje ne žele članstvo u Alijansi - IPAP planom (Individualni akcioni plan partnerstva Srbije i NATO), koji je Srbija usvojila 2014. godine, a NATO godinu dana kasnije.\nGeneralni sekretar Severnoatlantske alijanse Jens Stoltenberg podsetio je da je u oktobru prošle godine Srbija bila domaćin civilne vežbe za pomoć u vanrednim situacijama pod nazivom "Srbija 2018".\nOd skorašnjih zajedničkih vojnih aktivnosti sa članicama Alijanse izdvaja se međunarodna vojna vežba "Platinasti vuk", održana pre dve godine u Vojnoj bazi "Jug" kod Bujanovca, na jugu Srbije. Pokrovitelj te vežbe nije bio NATO, ali je Vojska Srbije u toj vežbi učestvovala sa armijama osam država, među kojima su šest članice NATO.\nTe godine je, istovremeno, u Belorusiji, održana antiteroristička vojna vežba "Slovensko bratstvo", u kojoj je Srbija učestvovala uz Rusiju i zemlju domaćina.\nSrbija istrajava na politici vojne neutralnosti (definisane skupštinskom deklaracijom iz 2007. godine) i balansiranju između saradnje sa Moskvom i NATO kroz program Partnerstvo za mir. U javnost, međutim, neuporedivo češće i više prodiru informacije o vojnim vežbama sa Rusijom nego sa NATO savezom i njegovim članicama.\nZašto vlast Srbije u drugi plan gura podatke o većoj vojnoj saradnji sa NATO savezom nego sa Rusijom? Zašto u drugi plan stavlja informacije o tome da je za modernizaciju i opremanje Vojska Srbije od država članica Alijanse dobila mnogostruko više novca nego iz Rusije, dok istovremeno, uz provladajuće medije, zasipa javnost informacijama o vojnim vežbama sa Rusijom i oružjem koje stiže iz te zemlje?\nPolitičari Srbije prilagođavaju se javnom mnenju i, po liniji manjeg otpora, prate dominantni tok, a to je proruski sentiment u srpskom društvu, odgovara na to pitanje vojni analitičar Aleksandar Radić.\n"Zato se afirmiše svaki oblik vojne saradnje sa Rusijom, stavlja u prvi plan i na naslovne strane novina, to su udarne vesti i na televiziji i time se kod većinskog, proruski orijentisanog, dela javnog mnenja stvara slika da je ovo vlast koja predstavlja njihove težnje, koja se trudi da organizuje što bolju i što dublju saradnju sa Rusijom", kaže Radić, koji dodaje da informativni tretman vojne saradnje i vežbi sa NATO savezom ide u suprotnom smeru:\n"Činjenica je da se takav tip vežbi gura u drugi plan, da ne dobija takav značaj, drži se, prosto, na distanci od javnog mnenja. I tu se postiže efekat: onaj deo javnog mnenja koji je radikalniji od Srpske radikalne stranke (SRS) dobija tu sliku koju želi da vidi i glasa na izborima za vlast koja, kako oni veruju, omogućava kvalitetnu saradnju sa Ruskom Federacijom. To je potpuno apsurdno jer to je ista vlast koja, zapravo, razvija sve bolju saradnju sa NATO, ali je bitno kako to vidi prosečan konzument informacija. Njemu je namenjena ta slika."\nNa drugoj strani, kad je reč o vežbama u kojima Srbija učestvuje sa nekim zemljama-članicama NATO, on ističe da se dogodi i da se neki „detalji“ jednostavno prećute.\nTako je bilo pretprošle godine na vežbi gađanja jedinica protivvazdušne odbrane u Bugarskoj, na kojoj su, zajedno sa Srbima i Bugarima, učestvovali i Ukrajinci i Amerikanci. Kod nas, kaže, jednostavno nije objavljena činjenica da su u tome učestvovale Ukrajina i SAD.\nTo se ponavlja i ove godine, kada je to zajednička aktivnost u kojoj, osim domaćina - Bugarske, učestvuju i vojske Srbije i Sjedinjenih Američkih Država.\n"Jednostavno, nemate to na naslovnim stranama i nigde nećete videti da je neki tabloid objavio kako srpski i američki 'protivavionci' zajednički vežbaju", podseća Radić, i zaključuje da je i ovo jedan dokaz da se u Srbiji i u ovom pogledu permanentno vodi predizborna kampanja.\nIspraćaj vojnika u misiju UN\nOd 2014. godine 12 miliona evra vojnih donacija\nI podaci o finansijskoj podršci koju Srbija dobija od članica NATO Alijanse na jednoj, i Rusije, na drugoj strani, takođe govore o višestruko značajnijim sredstvima sa Zapada nego sa Istoka, o čemu je RSE pre dve godine već izveštavala.\nOd 2014. godine do danas, iz zemalja NATO je, prema zvaničnim podacima, Srbija u donacijama dobila oko 12 miliona evra. Najveći pojedinačni donator su SAD sa približno 9,8 miliona, dok poslednja zabeležena donacija Rusije datira iz 2014. godine i iznosi 52.000 evra.\nVlade Radulović kaže da će Srbija, ako, odnosno, kada uđe u finalnu fazu pristupnih pregovora sa Evropskom unijom biti prinuđena da smanji vojnu saradnju sa Rusijom, jer će tada doći na red Poglavlje 31 o harmonizovanju spoljne i bezbednosne politike sa EU.\n"Nesumnjivo je da će upravo odnosi sa Ruskom Federacijom, njihov intenzitet i stepen, biti jedna od značajnih prepreka u finalnom delu puta Srbije ka članstvu EU. Tvrdnju za to možete naći, posebno od 2014. kada je Rusija izvršila aneksiju Krima, pre svega u odnosu baltičkih zemalja, pa i Poljske, prema odnosima koje Srbija, posebno u vojnom segmentu, ima sa Ruskom Federacijom", ukazuje Radulović.\nDa li će u kontekstu Poglavlja 31 Srbija morati da redukuje zajedničke vojne aktivnosti sa Rusijom pitanje je koje je RSE uputila i Ministarstvu odbrane, ali odgovor do objavljivanja ovog teksta nismo dobili.\nosvježeno Učesnici Parade ponosa u šetnji, petoro privedenih na protestu protiv Prajda


Jeftini letovi iz Uliastai do Valisa i Futune - Avio karte Uliastai Valis i Futuna - eSky.rs\nAvio karte iz Uliastai do Valisa i Futune\nPretražite letove iz Uliastai do Valisa i Futune\nProverite najbolje prilike za letove iz Uliastai do Valisa i Futune\n✔ Postoje li posebne ponude za letove iz Uliastai do Valisa i Futune na eSky.rs?\n✔ Mogu li se pobrinuti za osiguranje prilikom rezervacije leta iz Uliastai do Valisa i Futune?\n✔ Ako rezervišem let iz Uliastai do Valisa i Futune, mogu li da rezervišem ujedno i smeštaj?\n✔ Koje avio-kompanije nude letove iz Uliastai do Valisa i Futune?\nBudite sigurni, da na eSky.rs ponuda letova iz Uliastai do Valisa i Futune uključuje ne samo niskotarifne avio-kompanije, već i one koje su specijalizovane za visoki standard.\nJeftini letovi do Mongolije Jeftini letovi iz Mongolije Jeftini letovi za Ulanbator Jeftini letovi iz Ulanbatora Jeftini letovi za Adijaman Jeftini letovi iz Adijamana\nJeftini letovi do Belorusije Jeftini letovi iz Belorusije Jeftini letovi do Karratha Airport Jeftini letovi od Karratha Airport


Vranje dobija najsavremeniji sistem za prečišćavanje otpadnih voda VIDEO | VRANJENEWS\nVranje dobija najsavremeniji sistem za prečišćavanje otpadnih voda VIDEO\n04.07.2019 13:12 » 20.01.2020 22:22\nGoran Đorđević na konferenciji za medije. Foto VranjeNews\nNajznačajniji posao Vodovoda u minulom, prvom investicionom ciklusu, vredan oko milion i po evra, jeste izgradnja magistralnog voda kolektora, dužine 7 kilometara ka budućoj Fabrici za prečišćavanje otpadnih voda, izjavio je direktor vranjskog Vodovoda Goran Đorđević, sumirajući na trogodišnjicu vlasti predvođene SNS-om rezultate rada ovog javnog preduzeća u prethodnom periodu.\n- U Bunuševcu je urađen kolektor u dužini od 2,1 kilometar, u Ulici Maričkoj u naselju Raška kilometar i u Ulici Solunskoj 4,3 kilometra.\nInstalacije su postavljene i testirane, prošle su probni rad, dobili dozvolu za početak rada i čeka se izgradnja Fabrike za prečišćavanje otpadnih voda kako bi ti kolektori bilu pušteni u punu eksploataciju - naglasio je Đorđević.\nPrvi investicioni ciklus Vodovoda, vredan više od 7 miliona evra, odrađen je uz veliku pomoć države, naglasio je Đorđević.\n- Sama realizacija tog programa počela je 2012, a 2016. kada smo preuzeli upravljanje preduzećem bilo je urađeno samo 1,7 kilometara zamene azbestnih cevi i isplaćena samo polovična rata kredita prema KfW banci u iznosu od 60.000 evra.\nOd tada do danas mi smo za dve i po do tri godine kompletan prvi investicioni ciklus "zatvorili" i prošle godine su sva kapitalna dobra građena u okviru njega predata na upotrebu i Vodovod je njima počeo da se koristi - naveo je Đorđević pred novinarima.\nĐorđević je kazao da su građani Vranja bili svedoci kakvim su vozilima radnici Vodovoda iz održavanja i građevinske operative obavljali terenski rad u minulim godinama zbog čega je svaki odlazak na teren predstavljao rizik.\n- Zbog toga smo pribegli obnovi voznog parka, uložili preko 270.000 evra, nabavili četiri terenska vozila, bagere, kamione, jedno vozilo za transport ljudstva i materijala, a sve smo dobili kao grant od KfW banke po osnovu uštede na projektima. Po tom osnovu odobrena nam je nabavka vozila u vrednosti 240.000 evra, a mi smo izdvojili 30.000 iz vlastitih sredstava. Mislim da nam je to mnogo pomoglo da brže i kvalitetnije funkcionišemo - rekao je Đorđević.\nDeo novog voznog parka. Foto VranjeNews\nU tom periodu, naglasio je on, promenjeno je oko 18 kilometara azbestnih cevi (investiija 2,4 miliona evra) i taj program je "kompletno okončan još 2017. godine".\n- U okviru ovog programa radili smo i novi cevovod sitove vode (investicija od 2,6 miliona evra) dužine 4 kilometara, veoma velikog prečnika, od Brane Prvonek ka Vranjskoj Banji i sva 4 kilometra su urađena u roku, obavljen je tehički prijem, a cevovod pušten u funkciju.\nDetalj sa izgradnje cevovoda sirove vode. Foto VranjeNews\nNedostaje nam još 7 kilometara i intenzivno radimo na pronalaženju finansijskih sredstava da kompletiramo tu investiciju u narednom periodu i da kompletiramo paralelan cevovod od Prvoneka koji je od značaja za snabdevanje 100.000 ljudi zdravom pijaćom vodom.\nZavršili smo i merno-regulacioni blok (investicija 350.000 evra) u podbranskom sistemu koji je veoma bitan jer reguliše potisni pritisak vode na početku, na izlazu iz sistema.\nPrimetili ste sigurno da imamo smanjen broj izliva vode i pucanje cevi na mreži u samom gradu - rekao je Đorđević.\nRekonstrukcija crpne stanice Sarajina\nU okviru ovog investicionog ciklusa od 7 miliona evra urađena je rekonstrukcija Crpne stanice Sarajina (invesiticija od 200.00 evra), uz uređenje kompletnog terena na kome se ona nalazi u naselju Sarajina.\n- Ti rezervoari su veoma bitni za bvodosnabdevanje druge visinske zone u gradu. Crpna stanca, izgrađena pre 40 godina, kompletno je rekonstruisana. Ugrađen je novi elektronski sistem za regulisanje potisaka, najsavremenije francuske pumpe, tako da maltene ni dan zastoja nismo imali u vodosnabdevanju druge visinske zone, prvenstveno mislim na Bunuševac, Oglednu stanicu i Sobinu - rekao je Đorđević.\nRešen problem vodosnabdevanja tzv. Druge visinske zone u Vranju: Goran Đorđević. Foto VranjeNews\nDrugi, u finansijskom i svakom drugom smislu ambiciozniji investicioni ciklus Vodovoda otvoren je pred kraj 2018. godine, potpisan sa potpredsednicom Vlade Srbie i ministarkom građevinarstva Zoranom Mihajlović, dodao je Đorđević, i njegova realizacija počela je odmah.\nVredan je 14,3 miliona evra, a odnosi se na dva kapitalna projekta čija je realizacija u toku.\nPrvi je izgradnja kolektora (3,6 miliona evra) za transport otpadnih voda iz Vranjske Banje i Suvog dola do Fabrike za prečišćavanje otpadnih voda.\n- Do sada je urađeno 77 odsto magistralnog voda prljave vode prema fabričkom postrojenju i mislim da ćemo pre roka završiti instaliranje cevi koje će putem potiska voditi otpadne vode do Fabrike koja će se graditi u selu Ćukovac, tako da voda više neće oticati u Južnu Moravu ili u septičke jame - kazao je Đorđević.\nPrizor s početka izgradnje magistralnog voda kolektora od Vranjske Banje. Foto Vodovod\nDrugi deo ove investicije je najveći kapitalni projekat koji će se realizovati u Vranju je Fabrika za prečišćavanje otpadnih voda (11,7 miliona evra).\nPočetak pripremnih radova predviđen je za kraj jula, a ulazak u gradilište za septembar.\n- Za izvođača radova je na tenderu kod resornog ministarstva odabran austrijski "Štrabak" i kad sve to bude završeno Vranje će imati najsavremeniji sistem za prečišćavanje otpadnih voda koji imaju još samo četiri, pet gradova u Srbiji - kazao je Đorđević.


Indija privremeno zaustavlja izvoz vakcina AstraZeneka\nTanjug 24. marta 2021. 21:05\nNJU DELHI – Indija je privremeno zaustavila sav izvoz vakcine Okford-AstraZeneka protiv Kovid 19, saopštili su izvori u ministarstvu spoljnih poslova za BBC.\nOdluka dolazi u trenutku kada se Indija suočava s većim brojem novih infekcija koronavirusom, a danas je zabeležen najveći dnevni broj ove godine, sa više od 47.000 novih slučajeva i 275 smrtnih slučajeva.\nBBC prenosi da su indijski zvaničnici rekli da se očekuje se da će ovaj „privremeni pritisak“ uticati na isporuke vakcina sve do kraja aprila, jer početkom tog meseca u zemlji počinje imunizacija za sve starije od 45 godina pa će se potražnja povećati.\nOvom odlukom najviše će biti pogođeno oko 190 zemalja u sistemu KOVAKS koji vodi Svetska zdravstvena organizacija (SZO).\nNajveći proizvođač vakcina u zemlji Serum institut Indije (SII) odložio je isporuke AstraZeneka vakcine u nekoliko zemalja tokom poslednjih dana, a Indija je do sada izvezla više od 60 miliona doza u 76 zemalja, navodi BBC.


Operativni štab za migracije u BiH : Jačati kontrolu granice za sprečavanje ilegalnih ulazaka\nMIGRANTI Održan prvi sastanak\nKoordinaciono tijelo za pitanje migracija u Bosni i Hercegovini danas je održalo prvi sastanak kao Operativni štab, na kojem je razgovarano o trenutnoj situaciji u toj oblasti i predložena rješenja za sprečavanje ilegalnih prelazaka granice te zbrinjavanju migranata koji se nalaze u BiH.\nU slučaju kriznih situacija u oblasti migracija Koordinaciono tijelo djeluje i kao Operativni štab, u koji, osim predstavnika Ministarstva sigurnosti BiH, Ministarstva za ljudska prava i izbjeglice BiH, Ministarstva vanjskih poslova BiH, Granične policije BiH, SIPA-e i Službe za poslove sa strancima BiH, ulaze i predstavnici štabova s nivoa entiteta i Distrikta Brčko BiH, saopćeno je iz Ministarstva sigurnosti BiH.\nJedan od zaključaka Operativnog štaba je daljnje jačanje kontrole granice kako bi se spriječili ilegalni ulasci u Bosnu i Hercegovinu. Tako će, osim pripadnika SIPA-e i Direkcije za koordinaciju policijskih tijela BiH, biti zatražena podrška i drugih policijskih agencija kao ispomoć Graničnoj policiji BiH.\nIstaknuto je da će iduće sedmice biti osigurana dodatna lokacija u blizini Sarajeva, a istovremeno započinju aktivnosti na iznalaženju adekvatnijeg smještaja za migrante koji se nalaze na području Unsko-sanskog kantona.\nSastanku je prisustvovao i šef Međunarodne organizacije za migracije u BiH Piter Van der Overart (Peter Van der Auweraert).\nKoordinaciono tijelo za pitanja migracija BiH BIH Dragan Mektić


Hadži Jovan Mitrović izabran za predsjednika SNS-a, Šukalo najavljuje tužbe\nSrna 17.07.2011 16:28\nBANjALUKA - Hadži Jovan Mitrović izabran je danas za predsjednika Srpske napredne stranke (SNS) u Republici Srpskoj (RS) na vanrednoj izbornoj skupštini u Banjaluci, kojoj nije prisustvovao Adam Šukalo, koji je u sudskom registru upisan kao ovlašteno lice za predstavljanje stranke i u prvostepenom postupku od suda potvrđen za predsjednika SNS-a RS.\nMitrović je nakon izbora rekao novinarima da je izborna skupština organizovana na osnovu preporuka suda i ranijeg dogovora sa liderom "naprednjaka" u Srbiji Tomislavom Nikolićem.\nOn je najavio da će ova stranka djelovati kao konstruktivna opozicija, dodajući da je u planu do kraja godine organizaciono, kadrovsko i teritorijalno jačanje stranke, a potom i priprema za lokalne izbore.\nPrema njegovim riječima, nakon održavanja sjednice Glavnog odbora stranke u Bijeljini, na kojoj je donesena odluka o održavanju izborne skupštine, "ponovo došlo do nekih nesporazuma".\nŠukalo je rekao da današnju vanrednu izbornu skupštinu nisu organizovali stranački organi i da se radi o pravnom i političkom ataku na SNS.\n"Oni koji su prisustvovali današnjoj skupštini nisu delegati stranke. Radi se o ljudima koji su isključeni iz SNS-a RS", rekao je Šukalo Srni.\nOn je naglasio da će SNS u narednom periodu nadležnim pravosudnim organima podnijeti više krivičnih prijava zbog zloupotrebe i upotrebe nevažećih pečeta SNS-a, lažnog predstavljanja i, kako je rekao, više krivičnih djela koje je počinilo više lica.


Izdavanje stanova Zabrežje - Moja Nekretnina\nZabrežje, Obrenovac, Beograd\nZa koliko se može izdati stan na lokaciji Zabrežje?\nAktuelna ponuda za izdavanje stanova Zabrežje\nProsečna cena kada je u pitanju Izdavanje stanova Zabrežje\nNa teritoriji Zabrežje u proteklih mesec dana nije objavljen veliki broj nekretnina kako za izdavanje tako i za prodaju. Zbog toga podaci o prosečnoj ceni izdavanja-prodaje nekretnina na ovoj lokaciji nije reprezentativan.\nStanovi za izdavanje Zabrežje\nTretnutno je u na srpskom tržištu nekretnina u ponudi 0 oglasa za izdavanje stanova Zabrežje. Ovde ih možete pogledati:\nProcena vrednosti nekretnine Zabrežje


25 Maj 2022 - 20:40 Vesti Link\nJužnokorejska Hyundai Motor Group saopštila je da će uložiti 63 triliona vona (49,8 milijardi dolara) u svoje domaće kompanije do 2025. godine u najnovijem potezu da postane budući dobavljač rešenja za mobilnost u saobraćaju.\nHyundai Motor, Kia i Hyundai Mobis će investirati u svoje domaće proizvodne pogone, elektrifikaciju, autonomnu vožnju i druge tehnologije sledeće generacije kako bi služile kao „središte budućeg poslovanja grupe“, navodi se u saopštenju, piše KoreaTimes. Ove tri kompanije su glavne filijale pete najveće automobilske grupe na svetu po prodaji.\nOvaj potez usledio je samo nekoliko dana nakon što je predsednik Hyundai Motor Group Juasan Čang (Euisun Chung) najavio ulaganja od ukupno 10,54 milijarde dolara za izgradnju namenske fabrike električnih vozila u američkoj državi Džordžija i razvoj robotike i tehnologija autonomne vožnje u Sjedinjenim Američkim Državama.\nHyundai Motor, Kia i Hyundai Mobis će zajedno potrošiti 16,2 triliona vona od 63 triliona vona da bi stekli konkurentsku prednost u odnosu na rivale u potpuno električnim i ekološkim vozilima, navodi se u saopštenju.\nKia planira da izgradi fabriku namenskih vozila u svojoj fabrici u Hvasongu, južno od Seula, do 2024. godine, sa ciljem da počne proizvodnju krajem 2025. godine.\nTri kompanije takođe planiraju da ulože 8,9 triliona vona u buduće pokretače rasta, kao što su robotika, napredna mobilnost vazduha, autonomna vožnja i veštačka inteligencija.\nOsam od 10 vozila koje prodaju Hyundai i Kia i dalje će pokretati motore sa unutrašnjim sagorevanjem do 2025. godine, saopštila je grupa.


Biometrijski pasoši krajem godine\nby Admin on Mon 30 Mar 2009, 16:43\nPočetak rada sistema planiran za 1. jula ove godine...\nGlasnogovornica agencije Amila Opardija istakla je da je riječ o veoma kompleksnom sistemu, koji uključuje integraciju aktivnosti 144 općine, 12 MUP-ova, MVP i DKP mrežu. BiH je morala izvršiti veliki broj aktivnosti i raditi s različitim nadležnostima na različitim nivoima.\n- Ako se ima u vidu da je Zakon o pasošima izmijenjen u maju 2008. godine, te da je početak rada sistema planiran za 1. jula ove godine, onda možemo reći da je u kratkim rokovima postignut optimum u okolnostima u kojima je rađen ovaj proces, kazala je Opardija.\nNavela je da je Ministarstvo civilnih poslova BiH provelo tendersku proceduru za nabavku biometrijskih pasoških knjižica, te je u februaru ove godine s Bundesdruckereiem iz Njemačke potpisan ugovor o nabavci tih knjižica.\nU knjižici će se nalaziti čip u koji će se u skladu sa standardima unositi relevantni podaci.\nKonačnu cijenu biometrijskog pasoša propisat će Ministarstvo civilnih poslova BiH u skladu sa Zakonom o pasošima.\nKako je naglasila Opardija, prilikom formiranja cijene bit će napravljena analiza troškova vezano za izdavanje putnih isprava i nabavku obrazaca. Težnja će biti da se ne vrši preveliko povećanje u odnosu na postojeće cijene.\nKada je riječ o važenju dosadašnjih putnih ipsrava, u Agenciji napominju da je u BiH zakonom definirano da postojeći pasoši vrijede do roka upisanog u dokument, dakle pet godina od momenta izdavanja.\nU IDDEEA-i naglašavaju također da je sigurnost sistema dokumenata samo jedan segment koji se mjeri prilikom donošenja odluke o liberalizaciji viznog režima, te da je neophodno da u svim segmentima postoji evidentan napredak i da se prepoznaju konkretni rezultati.\n- Mi smo u proces poboljšanja sistema ID dokumenata ušli dosta prije konkretnih odluka vezanih za početak dijaloga oko vizne liberalizacije. Očekujemo da će zemlje koje donose odluku o viznoj liberalizaciji prepoznati naše napore i rezultate u segmentu sigurnosti dokumenata, kazala je Opardija.


NOVA BANKA DOBITNIK DVA PRIZNANJA ZA USPJEŠNOST POSLOVANJA – BiGportal.ba\nU Moskvi u organizaciji Finansijskog i bankarskog udruženja za evroazijsku saradnju 30. novembra je održana ceremonija dodjele međunarodnih nagrada i priznanja u oblasti finansija i bankarstva.\nPrestižnu bronzanu nagradu za pouzdanost poslovanja u kategoriji “Standard of reliability” dobila je Nova banka a.d. Banja Luka. Prema standardima i kriterijumima dodjele, propisanih od strane organizatora, nagrada podstiče posvećenost kompanija i učesnika na finansijskim tržištima da preuzmu vodeću ulogu u ovoj stručnoj oblasti, stimuliše napore profesionalne zajednice i doprinosi visokim standardima poslovne etike. Nagrada je dobar primjer prave sprege između finansijskog tržišta i društva.\nJoš jednu potvrdu visokog kvaliteta i uspješnosti poslovanja priznanjem “Najbanka” Nova banka je ostvarila na 37. ceremoniji izbora „Evropski najmenadžer i najkompanija“ koja je održana 7. decembra u organizaciji Direkcije evropske agencije za izbor i promociju najmenadžera i najkompanija, a predsjednik Uprave Banke dr Milan Radović proglašen je “Najmenadžerom” u oblasti bankarstva za 2017. godinu.